UNIVERSITATEA „PETRE ANDREI” DIN IAŞI 

FACULTATEA DE DREPT 

RETORICA 

Suport de curs 

Prof. univ. dr. Odette Arhip 

Retorică 

Revenirea în forţă a subiectivităţii, având drept 
corolar ponderea dialogului, negocierii, argumentării, ne 
îndreptăţeşte să aderăm la situarea discursului (ficțional şi 
nonficţional) în centrul preocupărilor lingviştilor, filosofilor, 
cercetătorilor din Teoria comunicării şi logicienilor etc. Şi 
la reabilitarea retoricii în „societatea convivială”, retorica 
funcţionând drept orizont de aşteptare şi matrice a 
ştiinţelor umane. 

Ca şi istoria politică, istoria ideilor înregistrează 
epoci de declin şi resurecţii, destituiri şi reabilitări. Cei 
înzestrați cu clarviziune şi-au dat seama că retorica este 
dintre toate ştiinţele antichităţii cea care merită în cel mai 
înalt grad numele de ştiinţă!. Din anii '970 a început să se 
manifeste un interes nou şi crescut pentru retorică (un 
adevărat „engouement”), lucru care nu ar fi fost posibil 
fără legătură şi cu apariţia diferitelor ediţii ale unor lucrări 
remarcabile: Henri Morier, Dicţionar de poetică şi retorică, 
Grupul pu, Retorică generală, Grupul u, Retorica poeziei. 
Asemeni simbolicului şi narativului, retoricul începe să fie 
pretutindeni. Ştiinţa literaturii, aflată în maximă 
expansiune, vede în retorică un element de rigoare de care 
avea nevoie pentru a se legitima; deocamdată, ştiinţa-pilot 
a momentului, lingvistica, nu îl putea oferi. Se asistă la 
naşterea celor mai diverse retorici: a imaginii, a visului, a 
titlului, a romanului, a povestirii, a discursului etc. Se 
analizează mecanismele de  retorizare, se încearcă 
definirea retoricităţii, iar figura devine o „unitate retorică”. 

Evident va fi vorba de argumentare şi retorică largo 
sensu depăşind cadrul literar al lui elucutio (ca teorie a 
figurilor sau  microretorică) pentru a include 

argumentativitatea înscrisă în limbă a conectorilor şi 
mărcilor axiologice (aşadar, utilizarea corectă şi pertinentă 
a limbajului), strategiile argumentative (de respingere a 
cauzei, de negaţie polemică, de interogaţie retorică etc.) şi 
tipurile textuale (argumentativul în raport cu narativul, 
descriptivul şi prescriptivul). 

Nu este deloc întâmplător faptul că marea majoritate 
a departamentelor de drept, ştiinţe politice, comunicare, 
filosofie, filologie includ în programele lor retorica şi teoria 
argumentării sau că formarea intensivă a adulţilor (prin 
sistemul educării permanente) nu neglijează modulul 
argumentare, a cărui necesitate este acut resimţită de 
pedagogi, publicişti, oameni politici, jurişti, experţi, de fapt 
de profesioniştii oricărui domeniu care vor să-şi optimizeze 
capacitatea de comunicare. 

Retorica rediviva va fi subsumată reflecţiei comune a 
filosofilor, lingviştilor, analiştilor comunicării preocupaţi de 
recuperarea (în etapa posistructurală) a locutorului şi 
interlocutorului ca parteneri activi în construirea 
semnificației discursului. 

Fenomene extrem de importante precum dezbaterea 
politică (parlamentară sau electorală inter alia), discursul 
mediatic sau negocierea nu pot fi concepute în afara 
cadrului metodologic şi a tehnicilor furnizate de teoria 
argumentării, susceptibilă să conceptualizeze tipurile de 
argumente şi înlănţuirea lor în materialitatea discursului, 
categoriile de erori sau capcane discursive, taxonomia 
textelor şi a contextelor. 

Intreaga infrastructură a interacțiunii cotidiene este 
RETORICĂ: de la interviul de angajare şi până la şedinţa 
consiliului de administraţie, de la reuniunile 
departamentale în învățământul superior până la luarea 
deciziilor (financiare, profesionale) în familie. Miza 
exerciţiului democratic şi a comunicării sociale este 
argumentarea, negocierea şi nu coerciţia, altfel spus forţa 
dreptului şi nu dreptul forței. 

Argumentarea face parte din viața cotididană: 
secvențeletele vizuale sau emisiunile radio expun 


argumentele unui editorialist sau om politic; mesajele 
publicitare stimulează evident consumul în societatea 
abundenței, iar mesajele politice induc o anumită opţiune 
partinică, electorală etc. Argumentarea este familiară în 
planul experienţei: poate mai mult ca spectatori şi mai 
puţin ca actori; este una din disciplinele fundamentale 
pentru decizie în materie individuală şi socială, pe care 
şcoala nu o predă însă în suficientă măsură. Paradoxul 
retoricii constă tocmai în prezenţa sa constantă în 
practicile culturale, dar şi în  quasi-absenţa din 
reprezentările intelectuale. Aderând la opinia lui Roland 
Barthes, pentru care retorica este la originea ştiinţelor 
umane, iar codul retoric a furnizat limbajul său culturii, ne 
propunem să discutăm diversele forme de manifestare ale 
acestui demers, practic de exercitare a unei influenţe 
funcţionând ca asimptotă a interacțiunii umane. 

Argumentarea este inextricabil legată de acţiunea 
umană, de implicarea emiţătorului (autoritatea, simpatia 
pe care o degajă), de interpelarea receptorului numită de 
U. Eco „captură” („Tu es la, donc tu es avec nous” - „Le 
Monde”). La limită, se poate spune că argumentarea 
reprezintă puterea absolută a limbajului: de la sentinţa 
judecătorului ce condamnă la închisoare pe viaţă şi până la 
sinuciderea lui Pierre Beregovoy. 

Sesizarea mecanismelor funcţionării discursului (din 
punctul de vedere al structurii, al argumentelor, al stilului) 
facilitează o lectură critică, atentă a multitudinii de texte 
(politice, mediatice, publicitare) ce ne asediază zilnic, 
construind anticorpii manipulării. Iar pericolul manipulării 
este diminuat în cazul în care retorica locutorului (fie el 
om politic sau pedagog) întâlneşte o altă retorică (a 
interlocutorilor) care are competenţa să intervină în 
„agnostica generalizată” a jocurilor de limbaj. 

Orice introducere în retorică îşi propune următoarele 
obiective: 

I) prezentarea sistemului retoric din antichitate până 
în zilele noastre; 

li) expunerea metodică a mecanismelor retorice 


(figuri, tipuri de argumente, macrostructuri discursive); 

III) o filosofie a retoricii care, pornind de la 
imposibilitatea eludării argumentării, încearcă să explice 
cauzele şi mecanismele constantei presiuni retorico- 
argumentative. 

Concepţia privilegiată în această lucrare este 
pluridisciplinară, precum retorica însăşi, care, de la 
începuturile sale, a fost instrumentul filosofilor, juriştilor, 
literaţilor, dar şi al tuturor celor preocupaţi de comunicare. 

Începând cu anii '960, cercetătorii fenomenelor 
limbajului şi comunicării au redat retoricii titlul de nobleţe, 
în egală măsură prestigios şi primejdios, ocultând însă 
conotaţiile grandilocvente, emfatice. In opoziţie cu retorica 
antică plasată sub semnul producerii intenţionale de efecte 
discursive, retorica rediviva investighează polul receptării, 
activitatea de interpretare a mesajelor şi nu doar imanenţa 
lor structurală. 

Parafrazându-l pe F. Lyotard, care afirma că succesul 
constă în a câştiga timp, iar gândirea nu are decât un 
singur defect, dar incorigibil, acela de a face să se piardă 
timpul, sperăm că reflecţia asupra argumentării să ofere 
totuşi legitimare prin succesul interacțiunii comunicative, 
performativitate, prin „activism instrumental”. 

Articol I. Retorica clasică şi neoretorica 

Etimologic cuvântul „retorică” vine de la pew din 
limba greacă veche care înseamnă „a curge”, adică arta de 
a rosti o cuvântare bine alcătuită, agreabilă sau 
„meşteşugul bunei cuvântări”. Unii teoreticieni ai genului 
au socotit retorica ca fiind identică cu politica; Cicero o 
numeşte „o parte din ştiinţa ocârmuirii” căci, pentru acest 
autor, ştiinţa ocârmuirii este totuna cu înţelepciunea; alţii, 
printre care se află celebrul Isocrate, o consideră pură 
„filosofie”; au existat şi autori care au apreciat retorica ca 
pe o variantă a logicii; pentru Chrisip, de exemplu, retorica 
este „ştiinţa de a vorbi corect”; în filosofia greacă apar 
gânditori care au pus retorica în drepturile ei fireşti prin 
aprecieri fidele specificului acestei ştiinţe. Definiţiile lui 
Aristotel şi, respectiv, ale lui Cleante sunt cele mai 


potrivite cu esenţa retoricii: şi pentru unul şi pentru 
celălalt filosof „retorica este ştiinţa de a vorbi bine”, punct 
de vedere pe care şi-l însuşeşte Marcus Fabius 
Quintilianus şi, după modelul lui, atâţia alţi mari oratori ai 
lumii. La noi în ţară, Dimitrie Gusti, unul dintre primii 
teoreticieni români ai retoricii, considera, în acest spirit, 
că „retorica este arta care învaţă a zice bine, adică a vorbi 
astfel ca să înduplecăm”?. 

Într-adevăr, retorica este arta sau ştiinţa de a vorbi 
bine, adică de a vorbi frumos şi convingător. A convinge 
sau îndupleca înseamnă a influenţa sau a lucra asupra 
altora de aşa natură, încât ideile, simţămintele şi 
hotărârile noastre să le primească, să şi le însuşească şi să 
le devină indispensabile, să ia caracterul unor idei sau 
hotărâri proprii. Arta de a vorbi bine este arta de a face pe 
cineva să cedeze şi să se lase convins. Pentru a îndeplini 
acest scop retorica ne recomandă ca, la fiecare subiect 
abordat, să folosim un limbaj adecvat, un ton plăcut, 
argumente puternice, procedee care-i sunt proprii şi de 
neînlocuit. 

În spiritul retoricii, instrumentul cuvântului, logosul, 
discursul în sine, este întrebuințat de orator nu atât pentru 
transmiterea auditoriului a ideilor sale simple, pentru care 
ar fi suficiente regulile gramaticale. Apar cu regularitate 
situaţii când retorul se luptă cu ideile altora, urmărind de 
a-i determina să le primească pe ale sale şi atunci, alături 
de regulile gramaticale, el simte nevoia de a se folosi de 
alte reguli, mai tari, penetrante şi mai sigure. Aceste reguli 
le oferă retorica. Ele conferă elocventă sau elocinţă, adică 
darul sau priceperea de a ne exprima frumos şi 
convingător. De ele trebuie să se ţină seama în adunările 
politice, în faţa tribunalelor pentru apărarea dreptăţii sau 
în instituţiile bisericeşti pentru însuşirea virtuţilor 
creştine. Retorica antică s-a dezvoltat în trei direcţii: 
curentul asiatic (şcoala din Pergam, Asia Mică), 
caracterizat printr-un stil amplu şi înflorit, curentul 

neoaticist (şcoala din Atena), caracterizat prin sobrietate şi 
echilibru, şi curentul rodian (şcoala din insula Rodos), care 
folosea temperat ambele stiluri. 

Retorica este, deci, arta de a convinge un auditoriu, 
printr-o argumentaţie bogată, riguroasă, pusă în valoare 
de un stil ales şi o limbă strălucitoare, plăcută, agreabilă. 
Ea a apărut în Grecia antică, fiind strâns legată de 
activităţile publice şi cunoscând o înflorire deosebită în 
secolul al V-lea î.e.n., datorită sofiştilor. Filosofii greci 
Platon şi îndeosebi Aristotel, care i-a dedicat lucrarea 
„Retorica”, au fundamentat-o din punct de vedere filosofic, 
iar Demostene, cel mai de seamă reprezentant al retoricii, 
în secolul al IV-lea î.e.n., i-a dat utilizare practică în 
activitatea politică. În realitate, ceea ce defineşte omul 
grec antic cu adevărat cultivat nu sunt studiile ştiinţifice 
ori medicale, care interesează doar un număr restrâns de 
specialişti, ci faptul de a fi primit una sau alta dintre cele 
două forme de învăţământ superior, pe rând rivale ori 
conjugate: cultura filosofică, definită de către Platon, şi 
cultura oratorică, definită de Isokrates. Ultima a dominat 
incontestabil, fapt ce trebuie subliniat, deoarece, pe plan 
istoric, Platon a fost înfrânt, el nereuşind să impună 
posterităţii idealul său pedagogic. Isokrates a fost 
educatorul antichităţii într-o cetate democratică ce solicită 
elocinţa şi tehnicile sale. În schimb, epoca elenistică aduce 
în centrul atenţiei monarhia absolută şi, odată cu ea, 
consilierul aulic. Elocinţa epideictică ori arta 
conferenţiatului se dezvoltă, se îmbogăţeşte, se extinde şi 
în alte domenii. Datorită practicii lecturii cu voce tare, nu 
mai există graniţă între cuvântul scris şi cel rostit; elocinţa 
îşi impune categoriile în toate formele de activitate 
spirituală: poezie, istorie, filosofie. Cultura elenistică este 
în primul rând o cultură oratorică, al cărei gen literar tipic 
este conferinţa publică. Retorica nu a încetat vreodată să 
fie practicată ca formă superioară de învăţământ şi acest 
lucru nu se explica prin caracterul rutinant al 
învăţământului în care inovaţia îşi face mai greu loc. Deşi 
uzanţele se perpetuează printr-o tacită reluare, există o 


altă justificare: Isokrates şi remarcabila sa doctrină au 
demonstrat că arta de a vorbi bine înseamnă să înveţi să 
gândeşti bine şi chiar să trăieşti bine. Elocinţa transmitea 
întreg patrimoniul cultural ce deosebea omul civilizat de 
omul barbar. Viitorul avocat era exersat în „pledoarii 
fictive”. Astfel, în timp ce învăţământul sofiştilor din 
secolul al V-lea se străduia să se apropie cât mai mult 
posibil de condiţiile vieţii reale, retorii elenistici propun 
elevilor nu doar procese fictive, ci în mod voit fanteziste, 
aplicând legi bizare, pentru a le stimula imaginaţia şi 
pentru a le ascuţi spiritul dialectic. lată câteva exemple 
preluate din binecunoscuta lucrare a lui Henri Marrou: 
legea condamnă la moarte străinul care a înfrăznit să se 
urce pe zidurile de apărarea ale cetăţii; în timpul unui 
asediu, un străin a urcat pe ziduri şi, prin curajul său, a 
contribuit la respingerea atacului; trebuie condamnat 
conform literei legii? Sau: un filosof a reuşit să îl convingă 
pe un tiran să se sinucidă; el reclamă recompensa promisă 
de legea tiranicidului; are dreptul?’ 

Retorica s-a bucurat, de o deosebită preţuire în Roma 
antică. Cei mai cunoscuţi retori romani şi teoreticieni ai 
genului au fost Marcus Tullius Cicero (DE ORATORE, 
BRUTUS) şi Marcus Fabius Quintilianus (DE 
INSTITUŢIONE ORATORIA). 

În Evul Mediu, retorica a fost cultivată în cadrul celor 
„Şapte arte liberale”, ea devenind o ştiinţă rigidă ale cărei 
reguli şi precepte erau asimilate mecanic. Epoca modernă 
a subordonat retorica altor domenii, cum ar fi, de exemplu, 
vieţii parlamentare sau ştiinţelor juridice. 

În antichitatea grecească sau latină, cuvântul 
(Ilogosul) sau discursul era organul cel mai puternic prin 
care societatea se adresa oamenilor chemaţi la viaţa 
publică şi politică. De aceea, retorica ocupa un loc atât de 
însemnat în studiile şi activitatea cotidiană. În ceea ce 
priveşte situaţia social-politică a popoarelor civilizate de 
mai târziu, trebuie să recunoaştem că ea se sprijină, între 

altele, pe doi factori puternici, pe cuvânt şi pe scriere 
(publicistică). Aceasta din urmă, scrierea a înlocuit cu 
repeziciune discursul. Miile de exemplare ale scrierilor 
(cărţi, ziare, reviste etc.) s-au răspândit cu viteză 
nebănuită pe spaţii geografice şi sociale imense, făcând ca 
acesta să devină de prisos. 

Deosebirea dintre cuvânt şi scriere priveşte, desigur, 
numai forma lor, pentru că fondul rămâne neschimbat. Şi 
oratorul şi scriitorul trebuie să aibă în atenţie lucruri 
comune: subiectul tratat şi publicul căruia i se adresează. 
Totuşi, în antichitate, problema a îmbrăcat aspecte diferite 
şi mai interesante. Pentru noi, modernii, cunoscută este 
părerea poetului Horaţiu exprimată în celebrul vers „Exegi 
monumentum aere perennius” ce pare să certifice cartea 
ca un fel de paşaport al veşniciei. Într-adevăr, în credinţa 
cărturărească modernă, scrisul este păstrătorul faptelor 
remarcabile. Insă dintr-o asemenea perspectivă, părerea 
lui Platon că scrisul nu are tocmai acest rol de leac 
împotriva uitării pare surprinzătoare. Opinia este detaliată 
într-un binecunoscut dialog „Phaidros” în care prezintă 
legenda regelui Egiptului, Thamous. Adresându-se zeului 
Theut, divinitate a scribilor, magilor şi taumaturgilor, el 
spune: „Căci scrisul va aduce cu sine uitarea în sufletul 
celor care îl vor deprindedat fiind că oamenii, punându-și 
credinţa în scris nu-şi vor mai aduce aminte dinlăuntru şi 
prin puterea lor, ci din afară, cu ajutorul unor întipăriri 
străine.”* Filosoful avea în vedere distincţia subtilă dintre 
doi termeni greceşti ce desemnau calitativ diferit 
reamintirea, fineţe lingvistică imposibil de transpus în 
limbile moderne; astfel, existau două derivate ale 
cuvântului mneme: hypomnesis şi ananemsis. Diferenţa 
rezidă în prefixoide: ana se traduce aproximativ prin „în 
sus”, „înspre”, iar hypo prin „sub”, „dedesubt”. Aşadar, 
pentru greci, locuitori ai unei ţări muntoase şi maritime, 

„în sus” înseamnă „înspre interiorul țărmului”; prefixarea 
cu particula ana imprimă verbelor o conotaţie de oboseală, 
osteneală, efort. Reamintirea se face cu efort individual, 
fără suport exterior şi presupune trudă. Este suişul 
împotriva uitării închipuite ca râul zeiţei Lethe? care ne 
poartă necontenit la vale viaţa; prin anamnesis revenim. 
Dimpotrivă, hypo sugerează sprijinul din exterior, acordat 
de un element străin. Hypomnesis este aşadar o aducere 
aminte ajutată suportul fiind oferit de obicei de carte. 
Misterul acestei atitudini distante faţă de scris într-o Atenă 
cu o societate alfabetizată înainte de secolul al V-lea î.e.n. 
este adânc. Anticii greci foloseau scrierea şi în procesul 
aproape cu implicaţii juridice al ostracizării: votul prin 
care o persoană era îndepărtată temporar din viaţa publică 
era scris pe o scoică. Paradoxul devine şi mai interesant 
dacă reamintim părerea lui Marshall McLuhan din celebra 
lucrare „Galaxia Gutenberg”: grecii au creat primul alfabet 
în adevăratul înţeles al cuvântului, adică un alfabet pur 
fonetic ce redă şi consoanele şi vocalele, oferind o analiză 
completă a secvenţei sonore. Pentru inventatorii înşişi ai 
principiului fonetic, beneficiile vor soso însă târziu, ei 
neputând fructifica atuurile sistemului de notare şi 
conservând un „rest” important de oralitate, fenomen 
cunoscut sub numele de auralitate: textele sunt produse cu 
ajutorul scrisului, dar publicate prin viu grai, în urma unei 
lecturi publice”. Grecia a fost dominată câteva veacuri de 
oralitate, responsabilă de mari creaţii literare (în speţă, 
opera lui Homer), iar cultura orală a fost specifică 
aristocrației, în vreme ce negustorii şi meşteşugarii 
primeau cultură alfabetizată, apreciată ca inferioară, 
deoarece tânărul nu refăcea traseul cunoaşterii prin forţe 
proprii. Lărgirea contextului dincolo de mediul elenic 
probează o dată în plus conotaţia depreciativă a 
termenului carte: desemnat prin biblos/biblion el se referă 
mai degrabă la aspectul material, precizând proveniența 

sulului de papirus (oraşul fenician Byblos). Numele locului 
a fost transferat produsului (relaţie metonimică). Concluzia 
apare, totuşi, vagă şi hazardată şi, de aceea, cercetăm şi 
un alt sens mai profund al cuvântului: biblos, din sintagma 
biblos geneseos Iesoi Christoi/cartea neamului lui lisus 
Cristos. Expresia apare emblematic la începutul 
Evangheliei lui Matei şi al Noului Testament. Sensul este 
limitat şi precis: cartea neamului are semnificația strictă 
de „listă genealogică”, listă ce, de altfel, este imediat 
prezentată: „Abraham l-a zămislit pe Isaac, Isaac l-a 
zămislit pe lacob, Iacob...” Se desprinde concluzia că 
există o relație motivată între termenul „carte” şi 
principiul listei. Pentru civilizațiile orientale înregistrarea 
prin enumerare a realității era vitală. 

Dimpotrivă, profilul epistemologic al gândirii 
ştiinţifice contemporane este dominat de ceea ce Gaston 
Bachelard numeşte „filosofia lui nu”, filosofie care nu este 
dorinţă de negatie, ci propensiune spre noțiuni dinamice şi 
dialectizate (general şi imediat, rațional şi experimental, a 
priori şi a posteriori), acţiune polemică neîncetată. 
Adevărul este rod al discuţiei, al controversei şi nu al 
acordului. 

Deschisă şi plurală, gândirea modernă sondează (în 
mai mare măsură decât în paradigmele anterioare) 
necunoscutul, căutând în real nu ceea ce confirmă, ci ceea 
ce contrazice cunoştinţele anterioare, preferă întrebările 
răspunsurilor, accentuează solidaritatea conceptuală, 
complementaritatea teoriilor: „Nu există decât o 
modalitate de progres în ştiinţă: negarea ştiinţei deja 
constituite”?. 

O asemenea ruptură este reprezentată şi de 
viguroasa reabilitare a retoricii la mijlocul secolului XX: 
macroretorica (prin lucrările lui C. Perelman şi L. 
Olbrechts-Iyteca, vizând reinterpretarea teoriei 
aristotelice a argumentării într-o lume guvernată de 
imperativul comunicării, inclusiv în cadrul activităţii 


8N ote: Bachelard, G., La philosophie du non, Paris, Quadrige, 1981, 
p. 32. 


ştiinţifice) şi microretorica sau teoria figurilor de stil, 
reteoretizate de Grupul ų în Retorica generală. 

Interesul deosebit pe care filosofii îl acordă 
problemelor limbajului, promovarea lingvisticii ca „ştiinţă- 
pilot”, avântul logicilor neformale au pregătit reabilitarea 
retoricii şi reintrarea ei în problematica filosofică. Retorica 
rediviva trebuie, prin urmare, corelată cu pragmatismul în 
filosofie şi ştiinţă (de la W. James la Tadeusz Kotarbiński), 
cu filosofia analitică a limbajului (J. Austin, J. Searle) şi cu 
pragmatica „de gradul trei” (a interacțiunilor 
comunicative). 

Noua retorică nu mai este arta vorbirii elegante, ci 
teoria comunicării persuasive: argumentarea devine o 
componentă esenţială a activităţii discursive în general, a 
celei politice, publicitare în particular. Problema care se 
pune este chiar aceea a transformării retoricii într-un fel 
de matrice a ştiinţelor umane. 

Practica discursivă vizând persuadarea unui anumit 
auditoriu, adeziunea sa la un ansamblu de propoziţii 
corelate constituite în viziune despre lume şi mobilizarea 
pentru un scop, retoria nu este caracterizată doar de 
funcţia persuasivă, primordială totuşi. În plus, discursul 
argumentativ are şi o funcţie hermeneutică - de modelare 
a situaţiei şi interpretare a retoricii adversarului. Acest 
travaliu de interpretare este spontan realizat de oricine (a 
se vedea capacitatea copiilor de a înţelege glume, de a da 
replici pertinente, de a imagina ficțiuni). În lumea 
deciziilor politice şi economice nu ne întâlnim doar cu 
certitudini ce permit previziuni sigure, ci şi cu 
probabilităţi. În această lume „umană”, ambiguă, 
fluctuantă, retorica inventează soluţii - de aici funcţia sa 
euristică. In sfârşit, prin algoritmul producerii discursului, 
retorica are şi o puternică funcţie pedagogică, explicativă. 

Retorica renaşte când ideologiile se prăbuşesc. Ceea 
ce era obiect al certitudinii se relativizează, devenind 
problematic. În această privinţă, epoca noastră se poate 
compara cu cea a democraţiei ateniene şi a Renaşterii 
italiene, două mari momente ale retoricii. În primul caz, 


asistăm la înlăturarea explicaţiilor mitice şi a ordinii 
sociale aristocratice, iar, în cel de-al doilea, la ocultarea 
vechiului model scolastic şi pregătirea erei burgheze. 
Epoca noastră, „pour le meilleur et pour le pire”, trăieşte 
ora retoricii. E suficient să deschidem televizorul, să 
privim mesajele publicitare, să-i ascultăm pe oamenii 
politici. Discursul şi imaginea trebuie să: 

I. intereseze - DOCERE 

II. seducă - DELECTARE 

III. convingă - MOVERE 

Ansamblul ştiinţelor umane şi nu doar filosofia sunt 
marcate de condiţia retorică, fie că e vorba de analiza 
estetică sau poetică a fenomenului literar, fie că e vorba de 
hermeneutică. În ştiinţele politice şi psihologie, ea este 
sursa jocurilor de influenţă, a mobilizării pasiunilor şi 
căutării consensului. „Fie că vrem, fie că nu vrem, retorica 
s-a insinuat în cotidian cu multiplele sale forme şi 
constructe, modificându-ne modul de gândire”. 

În gândirea actuală a reorganizării, resemantizării, 
reinterpretării cunoştinţelor, argumentarea devine un fel 
de asimptotă a activităţii discursive, care interrelaţionează 
aspecte constructive şi reflexive, informative şi persuasive. 

Istoria europeană a retoricii poate fi schematic 
rezumată ca recul al argumentării şi promovare a 
expresiei, altfel spus, ca atrofiere a lui inventio şi 
hipertrofiere a lui elocutio în sensul definit de Gerard 
Genette în Figures III, „La rhétorique restreinte”. Privată 
fragmentar de dimensiunea argumentativă, socială, 
retorica s-a de logicizat şi estetizat, fiind absorbită parțial 
de poetică (repertoriu al figurilor). Noua retorică 
generalizată, „mod de existență” (Kenneth Burke) şi 
„explicitare a conexiunilor” (Wayne Booth), implică 
utilizarea limbajului în vederea modificării universului 
epistemic şi a dispoziţiilor acționale ale interlocutorilor. 


Spre deosebire de momentul inițial al retoricii, când 


ON ote: Meyer, M., Questions de rhétorique, Paris, 1993, p. 11. 
10N ote: in Langage, 1970, p. 198-199. 


opoziţia  convingere/persuasiune era net în favoarea 
primului termen, la ora actuală argumentarea nu mai este 
considerată doar seducţie a auditoriului, conversaţie 
psihologică a  logicului, ci spațiul privilegiat al 
reconstrucției limbajului ca acțiune. 

Dacă grecii, din teamă de asianizare (cf. Nietzsche), 
de anarhie şi de violenţă, au căutat un organon care să 
extindă jurisdicţia raţiunii dincolo de hotarele silogismului, 
cu atât mai mult societatea modernă a conflictelor, 
confruntărilor, are nevoie de sistemul retoric ca modalitate 
de negociere a diferendelor. Retorica!! este mai mult decât 
un set de reguli; prin amploarea observaţiilor, precizia 
definiţiilor şi rigoarea clasificărilor, ea se constituie ca 
studiu sistematic al resurselor limbajului. 

Dat fiind că asistăm la extinderea interacțională a 
cercetării lingvistice introducerea, alături de parametrii 
strict lingvistici, a unor factori  socio-psihologici 
(„background knowledge” la J. Searle, „comuniunea de 
interese” la C. Perelman), încorporarea de reguli ţinând de 
o antropologie generală a comunicării (principiul 
cooperării la P Grice, al raţionalităţii la A. Kasher, al 
pertinenţei la Wilson & Sperber), includerea dimensiunii 
rolurilor, statutului partenerilor, ni se pare legitim să 
integrăm aceste elemente într-o modelare la toate nivelele 
a interacțiunii discursive. 

Dacă pentru Perelman & Olbrechts-Tyteca 
argumentaţia reprezintă ansamblul de tehnici discursive 
vizând producerea sau creşterea adeziunii spiritelor la 
tezele ce le sunt prezentate, ni se pare pertinent să 
adăugăm perspectivei sintagmice macrostructurale ideea 
de strategie ca intersecție de programe interdependente, 
aptă să coreleze locutorul şi interlocutorul, fenomenele de 
adeziune/respingere, continuare/întrerupere a comunicării. 

De fapt, această focalizare ideologică concordă cu 
orientarea generală a ştiinţelor omului preocupate de 
intercomprehensiune, de problematica receptării (estetica 
receptării, pedagogia receptării, „discourse 


11N ote: cf. Austin, J., How to do things with words, Oxford, 1962. 


comprehension”) şi cu postulatul (explicit sau implicit) că 
orice discurs, fără a fi în mod necesar dialogat, este 
totdeauna dialogic. 

Aşadar, în locul discursivităţii lineare, telegrafice (de 
la stânga la dreapta) a anilor '960 se observă o logică 
polifonică în cadrul căreia „A vorbi înseamnă a anticipa 
calculul interpretativ al celuilalt” (conform pertinentei 
formulări a lui François Flahault), pentru că interacțiunea 
reprezintă realitatea fundamentală a limbajului!?. 

Concepem retorica în interiorul unui model acţional 
ternar: teoria acțiunii; teoria comunicării; teoria 
producerii/receptării textuale, tributară nu numai filosofiei 
analitice a limbajului, dar şi filosofiei wittgensteiniene a 
jocurilor de limbaj ca activitate intențională guvernată de 
un ansamblu de reguli. Teatralitatea argumentării 
(adecvare interpersonală,  mizanscenă a cuceririi 
cunoaşterii) întâlneşte teatralitatea jocurilor de limbaj ca 
strategie a şansei şi creației. 

Trebuie subliniată de la început funcția praxiologică 
a limbajului în general; considerăm că dimensiunea 
acţională caracterizează toate instanțele situației de 
comunicare: acțiunea asupra referentului (decupaj, 
selecție, ierarhizare specifică), asupra interlocutorului 
(influență directă în cazul actelor factitive de tip „a 
ordona” sau influenţă epistemică indirectă în cazul actelor 
non factitive de tipul „a aserta, a afirma”), asupra codului 
(introducere de semnificanţi şi semnificaţi noi), asupra 
locutorului. 

În perspectivă logico-lingvistică şi acţională retorica 
tratează dispozitivele discursive complexe interacţionale 
(subîntinse de o logică a schimbării - modificarea 
universului de credinţe şi cunoştinţe, precum şi a 
dispoziţiilor acţionale ale interlocutorului în cazul unui act 
reuşit dialogic (ce mobilizează destinatarul - „alteritate 
constitutivă” a interacțiunii discursive), coerent (sau bine 
format sintactic, semantic şi situaţional), inferențial 
(construind un parcurs interpretativ orientat) şi pertinent. 


12N ote: Cf. Flahault, Fr., La parole intermédiaire, Paris, Seuil, 1978. 


Neoretorica (Perelman  &  Olbrechts-Iyteca) se 
serveşte de o argumentare preponderent la nivelul 
produsului (schemele argumentative calchiate pe modele 
logice: tautologia: A = A - „Une femme c'est une femme”, 
tranzitivitatea: A = B, B = C, A = C - „Les amis de nos 
amis sont nos amis” etc.). Aceste scheme se întemeiază la 
nivelul conţinutului pe anumite sisteme de valori, ierarhii 
şi toposuri, iar la nivelul expresiei pe modalități dominante 
(injonctivul, asertivul de tip maximă, slogan) şi pe figuri 
preferențiale de natură sintactică (simetria, repetiţia, 
anafora) şi semantică (ironia, metafora, metonimia). 

Neoretorica în logica naturală (Jean-Blaise Grize, 
Georges Vignaux) este definită ca instituire a unei 
schematizări, inevitabil legată de sistemul simbolic al unei 
limbi naturale şi de situaţia de comunicare. Ancorarea în 
context se realizează prin intermediul modelului situaţiei, 
a acestei forme-sens numite schematizare, efect al unei 
alegeri discursive: selecție (a actanţilor), restricţie, 
determinare, modalizare şi al unor operații logice: 
inferenţă, deducție, inducţie, analogie. 

Reluând distincţia lui Roland Barthes privind cei doi 
poli ai retoricii: paradigmaticul şi sintagmaticul sau 
figurile şi ordinea distructivă, trebuie să subliniem faptul 
că, în varianta teoriilor moderne ale limbii şi discursului, 
ambele componente sunt implicate: elocutio (teoria 
figurilor), pe de o parte, şi inventio, alături de dispositio, 
pe de altă parte, (alegerea argumentelor, respectiv 
ordonarea lor). 

Ni se pare că şi în cazul argumentării modelul triadic 
peircian îşi dovedeşte puterea explicativă: există o 
componentă sintactică a schemelor argumentative şi a 
operaţiilor, o componentă semantică  (schematizarea 
construită de locutor pentru interlocutor şi bazată inter 
alia pe o gramatică a intertextului de tip citat, maximă, 
slogan) cărora li se adaugă o pragmatică a interacțiunii 
comunicative (depăşire a pragmaticii enunţiative şi 
ilocutorii), dat fiind că discursul este, în primul rând, 
conflict de cunoştinţe, interpretări şi dialog real sau fictiv. 


Modificarea universului epistemic şi  acţional 
implicată de orice act de limbaj reuşit ar putea fi descrisă 
în termenii teoriei acţiunii formulate de Henrik von 
Wright” care distinge între: 

I) act de iniţiere (a promite); 

Îi) act de distrugere (a aboli, a anula); 

III) act de conservare (a menţine, a susţine); 

Iv) act de suprimare (a interzice). 

În această perspectivă pot fi analizate şi tipurile de 
discurs: discursul polemic, discursul juridic, discursul 
politic ca act de conservare sau iniţiere şi tipurile de 
argumentare. 

Reformularea maximelor lui Grice alătură intenţiilor 
şi maximelor locutorului maximele complementare ale 
interlocutorului!?. 


M LOCUTOR INTERLOC 
AXIME UTOR 
a) sinceritate i.e. credulitate 
Calitate  enunţuri adevărate - considerarea 
enunțurilor ca 
adevărate 
b) Informativitate Interes i.e. 
Cantitat optimă  - sintaxă relaţie 
e argumentativă cantitativă între 
pertinentă noua informaţie 
şi informaţia de 
fundal 
(„background 
knowledge”) 
c) organizare sesizarea 
Modalit coerentă, graduală a acestei 
ate vectorialității vectorialități 
13N ote: 


Cf. Wright, Henrik von, Norm and Action, London, Kegan, 1963 
14 Perelman, Ch., Olbrechts-Tyteca, L., La nouvelle rhétorique, Paris, 
PUF, 1958. 


argumentative (fie 
argumentul şoc la 


început-Aa cu 
scăderea forței 
persusive, fie 


argumentul şoc la 
sfârşit - aA - modelul 
american al efectului 


remanenţei, fie 

ordinea triadică 

„nestoriană” AaA, 

beneficiind de un 

incipit şi final 

puternice 

d) adecvare adeziune/ 

Relaţie  referenţială (în respingere a 

câmpul disciplinar argumentării 

investigat),  adecvare propuse 

intersubiectivă 


(discurs simetric între 
egali VS discurs 
asimetric 


Dat fiind că discursul este adesea conflict şi presiune 
ideologică şi/sau acţională) „Pretenţia de a descrie 
realitatea nu este decât travestirea unei pretenţii 
fundamentale şi anume aceea de a exercita o presiune 
asupra opiniilor celorlalţi” - argumentarea este lexicalizată 
de acte angajante de tipul „a contrazice”, „a contesta”, „a 
ridica o obiecţie”, „a susţine”, „a menţine” şi de un 
ansamblu de strategii de insistenţă, insinuare, ignoranță 
simulată etc. care constituie macro-acte de limbaj („a 
contrazice”, „a presupune”). 

Recent situat ca interdisciplinar în câmpul ştiinţelor 
comunicării, actul retoric face parte din familia 
activităţilor umane având drept finalitate convingerea 
(alături de manipulare, propagandă, seducţie şi 
demonstraţie). Retorica nu este nicidecum un lux, ci o 


necesitate. Sistemele democratice acordă tuturor 
cetățenilor dreptul de a lua cuvântul prin instituirea 
libertății de expresie drept constituțional de bază. De 
aceea, în secolul XX, după căderea regimurilor totalitare, 
istoria retoricii s-a confundat cu istoria politică. 

Tradițional asociată lui „ars bene dicendi’, retorica 
trimite de fapt la o multitudine de semnificații contextuale: 

I) persuasiune şi convingere, altfel spus crearea 
asentimentului; 

Îi) seducţie sau manipulare; 

III) instituirea verosimilului, a opiniei, sugerând 
inferenţe sau chiar calculându-le în locul interlocutorului; 

Iv) sugerarea implicitului prin explicit; 

v) instituirea unui sens figurat, descifrat pe baza 
sensului literal; 

vi) utilizarea unui limbaj figurat şi stilizat (limbajul 
literar); 

vii) decelarea intenţiilor locutorului sau autorului 
textului prin intermediul „urmelor” enunţării în enunț”. 

Din punctul de vedere al oratorului, ceea ce contează 
în primul rând este varietatea formelor „retorice” de 
persuadare auditoriului: manipulare, seducere, 
propagandă. Propaganda reprezintă o violenţă mentală 
(„viol al mulţimii” în formularea memorabilă a lui Serge 
Tekakontine), manipularea psihologică  subliminală 
funcţionează ca „persuasiune clandestină” (Vance 
Packard), iar seducția se bazează pe contactul direct cu 
publicul vizat (celebrele „bains de foule” ale oamenilor 
politici). 

Din punctul de vedere al auditoriului, ceea ce 
contează cel mai mult sunt descifrarea intențiilor 
vorbitorului, a sensului impus derivat din sensul expus, a 
orientării argumentative induse. 

În sfârşit, mesajul în sine se bazează pe sensul 
lingvistic şi condițiile pragmatice ale utilizării sale, pe 


15N ote: 
cf. Meyer, M., Logique, langue et argumentation., Paris, Hachette, 
pp. 17-18. 


genurile discursive utilizate (în varianta tipologică: discurs 
cotidian vs literar vs mediatic şi variantă structurală: 
discurs narativ vs discurs prescriptiv etc.). 

De fapt, relaţia între sine (ethos) şi ceilalţi (pathos) 
via logos reprezintă esenţa principalelor modele lingvistice 
din antichitate până în zilele noastre. 


M Eu Quaestio C 
odelul l (Discursul) elălalt 
Ari et Logos pa 
stotel hos thos 
Bu ex Dentaţie pe 
hler presie rsuasiu 
ne sau 
emoție 
Ja em Mesaj re 
kobson |iţător ceptor 
Au Ilo Locuţiona pe 
stin cuţionar |r rlocuţio 
nar 


De aici pertinenta definire a retoricii în recenta 
sinteză a lui Michel Meyer: „... retorica este întâlnirea 
dintre oameni şi limbaj în prezentarea diferenţelor şi 
identităţilor lor. Ei afirmă identitatea prin limbaj pentru a 
se regăsi, a se respinge, a găsi un moment de comunicare 
sau, dimpotrivă, a constata că îi desparte un „zid”16. 

Ca discurs identitar (de afirmare a identităţii 
individuale şi a celei comunitare), discursul retoric 
înseamnă de fapt „negocierea distanţei între subiecţii 
actului discursiv”!”; acuzatorul într-un discurs juridic va 
urmări augmentarea acestei distanţe (între un criminal- 
monstru şi juraţii „cumsecade”), în timp ce apărătorul, prin 
invocarea circumstanțelor atenuante, va urmări 


16N ote: 
Idem, p. 22. 
17 Ibidem 


evidenţierea unor puncte de contact între juraţi şi inculpat. 

În istoria raportului dintre aceste trei componente au 
existat momente de hegemonie a /ogosului (viziunea 
logicizantă, carteziană a limbajului), de dominare a 
pathosului (în retorica manipulatoare - propaganda) sau 
de  supralicitare a  ethosului (rolul determinant al 
subiectului, problema moralei sale). Platon îi situa pe poeţi 
şi pe sofişti în aceeaşi tabără, pentru efortul lor de a face 
să pară adevărate sau măcar verosimile, discursurile 
neadevărate. De fapt, ar trebui opusă argumentarea, care 
ridică probleme ce separă interlocutorii, de retorică, ce 
prezintă chestiunile ca fiind rezolvate; prima este 
raţională, ultima manipulatoare. Roland Barthes utilizează 
conceptul de retorică neagră pentru această strategie 
falsificatoare, manipulatoare a discursului şi retorică albă, 
în cazul analizei critice, lucide a procedeelor discursive!. 

Adevărata problemă care se pune în societatea 
comunicării este aceea de a şti (şi contracara) de ce 
oamenii se lasă manipulaţi uneori în mod perfect deliberat 
(consumatorul care ştie că produsul nu are calităţile cu 
care îl dorează publicitatea, electorul care ştie că nu 
bunăstarea lui este principala dorinţă a politicianului); 
altfel spus finalitatea ultimă a „oricărei retorici albe” va fi 
dezvăluirea stratagemelor pentru a educa rezistenţa la 
acceptarea mai mult sau mai puţin conştientă a 
manipulării. 

În momentul în care unele forme ale mass-mediei şi 
tehnocraţia dezvoltă monologul în detrimentul dialogului, 
noua retorică Încearcă să restabilească dialogul, 
controversa, dezbaterea, altfel spus echilibrul între 
disciplină şi libertate, între adeziune şi spirit critic, între 
stabilitate şi progres, pregătind „comunicarea plenară”!, 
conversaţia cooperativă?0. 


18 cf. Barthes, R., L'aventure semiologique, Paris, Seuil, 1985. 
19N ote: 

Cf. Jacques, Fr., Dialogiques, Paris, PUF, 1979. 

20 Parret, H., La mise en discours en tant que dâictasion et 
modalisation in Langages, 1970, pp. 83-70 


Pentru a reface echilibrul şi a întemeia retorica ca 
ştiinţă, trebuie abandonate o serie de prejudecăţi precum 
ruptura afectivitate  /argumentare sau suprapunerea 
afectivitate/iraţionalitate. De fapt, această schimbare de 
paradigmă a fost deja amorsată prin noul rol al 
subiectivităţii în ştiinţă, ca şi prin ponderea metaforicului 
în toate tipurile de discurs, inclusiv cel cotidian şi ştiinţific. 

În perspectiva raţionalităţii profunde a schimbului 
discursiv, raționalitate ce nu exclude dimensiunea figurală, 
argumentarea îmbogăţeşte însăşi semnificaţia libertăţii 
umane: „Numai existenţa unei argumentări care să nu fie 
nici constrângătoare, nici arbitrară acordă un sens 
libertăţii umane, condiţie de exercitare a unei alegeri 
rezonabile”?!. 

Fondatorul tehnicii retorice, Gorgias, afirma că 
discursul este un tiran puternic. Discursul, acest element, 
infim din punct de vedere material şi total invizibil, având 
plenitudinea creaţiilor divine, poate atenua spaima, linişti 
durerea, spori compasiunea - iată in nuce ipoteza lui 
Austin din lucrarea „How to do things with words”. 

Permanent între Scylla şi Charibda, între totul 
sofiştilor??2 (retorica putând dovedi orice: albul şi negrul, 
pentru şi contra) şi nimicul lui Platon, între omniprezenţă 
şi absenţă, absenţă care la Cicero şi Quintilian nu 
înseamnă sinceritate, ci pur şi simplu incapacitate de a se 
exprima şi a convinge, retorica a parcurs totuşi jaloane 
semnificative în teoria discursului. Dacă în antichitate 
aspectul practic prevala, în zilele noastre asistăm la 
edificarea unei filosofii a retoricii (în problematologia lui 


21 Perelman, C., op. cit., p. 473. 


22N ote: 

La origine, numele sofist nu avea nimic dezonorant, desemnând 
„profesorul de înțelepciune”, un om care cunoaşte multe lucruri, din 
domenii diverse, dar, treptat, a ajuns la convingerea că din această 
cunoaştere se poate extrage un profit. Reprezentanții importanți au fost 
Protagoras din Abdera şi Georgias, iar centrul de dezvoltare era Atena. 
Activitatea sofiştilor (sec. al V-IV-lea î.e.n.) consta în a expune unui 
auditoriu format din tineret tehnica diferitelor activităţi contra plată; 
unii aveau o pregătire temeinică, alţii erau farsori. 


Michel Meyer, neoretorica lui Perelman etc.), ceea ce 
continuă în fapt programul lui Cicero pentru care retorica 
însemna: 

I) o formă - oratio; 

Îi) un subiect - questio; 

III) o energie - vis oratoris 

Quintilian, în De institutione oratoria, prezintă 
expresia indirectă drept una din cele două modalităţi 
fundamentale ale limbajului: preferăm să lăsăm să se 
înţeleagă anumite lucruri şi să nu le spunem direct (iată 
deja sentence meaning şi speaker's meaning ale lui Grice, 
retorica indirecţiei la Searle sau cea a oblicităţii la 
Kerbrat-Orecchioni) %. 

Retorica - ars bene dicendi - acţionează asupra 
interlocutorului, limbajul fiind esențialmente acţiune de 
instruire, delectare şi impresionare a acestuia: docere / 
delectare | movere. 

Cititor asiduu al predecesorilor săi, Quintilian, 
ultimul mare retor al epocii greco-latine, se distinge de 
necorectitudinea  sofiştilor pentru a se apropia de 
moralismul platonic, dar la polul celălalt: retorica este 
necesarmente morală pentru că nu poţi vorbi bine decât 
dacă eşti un om cinstit. Inversând preceptul socratic „nu 
există retorică fără virtute”, Quintilian pare să afirme „nu 
există virtute fără retorică”, instaurând în acest fel o 
estetizare a moralei. 

Marile orientări retorice din antichitate au fost diferit 
asumate de-a lungul istoriei: atitudinea sofistă de 
preeminenţă a aparenţei a fost preluată de Machiavelli??, 


23 Kerbrat, Orecchioni, C., L'implicite, Paris, Colin, 1980. 
24N ote: 


Niccolo Machiavelli, om politic italian, care a trăit la sfârşitul secolului 
al XV-lea şi începutul secolului al XVI-lea, fiind pomenit pretutindeni în 
cancelariile diplomatice ale lumii graţie principiilor extrem de practice 
enunțate (principala operă, „Principele”). Adorat, deopotrivă contestat, 
Machiavelli a formulat idei practice, din păcate, răstălmăcite de către 
politicienii lipsiţi de scrupule. 


atitudinea  socratică, de Sfântul Augustin, atitudinea 
estetică, de secolul al XVII-lea. 

Incepând cu acest secol, se asistă la restrângerea 
retoricii („La Rhétorique restreinte”), de care vorbeşte 
Genette, datorată supremaţiei evidenţei raţionale a 
cartezianismului, personale a protestantismului şi sensibile 
a empirismului. În viziunea lui Descartes, elocinţa şi poezia 
sunt calităţi apreciabile ale spiritului, inferioare însă 
raţionamentului: „Cei care au raţionamentul cel mai 
puternic şi se exprimă în mod clar şi inteligibil reuşesc să 
convingă chiar dacă vorbesc în bretonă şi nu au studiat 
niciodată retorica”. 

Respinsă de empirişti în numele adevărului (John 
Locke afirma în Essay on Human Understanding că 
retorica insinuează idei false în spirit) şi de romantici în 
numele sincerităţii (injoncţiunea lui Victor Hugo „Paix à la 
syntaxe/Guerre ă la rhetorique”), retorica cunoaşte un 
reviriment extraordinar abia pe la mijlocul secolului XX: 
neoretorica, logica naturală, pragmatica lingvistică etc. 

În noua perspectivă, inventio şi actio sunt revigorate 
într-o interpretare globală, arhitecturală a textului: „Dacă 
trebuie să generalizăm, astăzi acest lucru se întâmplă 
pentru că retorica a fost prea mult restrânsă. De la Corax 
în zilele noastre istoria retoricii este cea a unei restricţii 
generalizate”?5. 

Procesul de literaturizare a retoricii iniţiat de epoca 
posteiceroniană a cunoscut un reviriment filosofic şi 
discursiv bazat pe interdisciplinaritate. 

Retorica tradițională distinge după categoria 
subiectului tratat trei situații comunicaţionale, trei genuri 
retorice?6. Primul scenariu a fost de natură juridică, 


25N ote: 

Genette, G., La rhétorique restreinte, în Langages, no. 41, p. 234. 
26 Primii retori şi, mai cu seamă, Aristotel, dorind a sistematiza 
retorica au împărţit-o în trei domenii: genul demonstrativ, genul 
deliberativ şi genul judiciar. Ei au procedat astfel pentru că subiectele 
de care se ocupă retorica se pot grupa în trei categorii pe care le-au 
numit „genuri de cauze”. Primul are ca obiect mai mult prezentul; al 
doilea, viitorul; al treilea, trecutul. 


producând un discurs pronunţat în faţa unui public 
constituit în tribunal: acest tribunal va judeca fapta şi 
persoana care a comis-o, iar autorul discursului va apăra 
sau acuza această persoană. Situaţia juridică nu se 
limitează doar la tribunal; o putem întâlni ori de câte ori 
receptorul ocupă un post de autoritate în raport cu 
emițătorul (copilul în faţa părinţilor sau elevul în faţa 
educatorului). 

În cel de-al doilea gen, deliberativul sau discursul 


Genul demonstrativ. Expunerea retorică făcută în faţa unui auditoriu 
spre a-l determina să aibă aceeaşi convingere ca şi oratorul se 
numeşte discurs. Spre deosebire de alte genuri de discursuri cel 
demonstrativ este rostit cu scopul de a demonstra pur si simplu un 
adevăr oarecare, ştiinţific sau filozofic. Discursul demonstrativ nu 
presupune nici luarea unei hotărâri, ca în cel deliberativ, nici 
condamnarea sau achitarea pentru o adevărată sau pretinsă 
încălcare a legii. El se pronunţă numai pentru a se stabili un adevăr 
oarecare. 


Discursul demonstrativ în care se lămureşte credincioşilor o chestiune 
de dogmă sau morală ori se pomeneşte viaţa unui sfânt se numeşte 
discurs religios. Când oratorul bisericesc lămureşte o dogmă sau o 
chestiune morală, discursul poartă numele de predică sau didahie. 
Dacă oratorul explică frază cu frază Evanghelia, duminica sau în 
zilele de sărbătoare discursul demonstrativ se numeşte 
omilie.Discursul demonstrativ în care se laudă faptele sfinților sau 
ale persoanelor însemnate reprezintă un panegiric.Printre 
discursurile demonstrative religioase se numără şi cele prilejuite de 
înmormântări, aşa-numitele discursuri funebre. 


Genul demonstrativ se referă, deci, la prezent şi cuprinde cuvântul sau 
discursul academic, religios, panegiric şi chiar invectivele, adică 
jignirile şi ocările. Oratorul de genul acesta are ca scop de a lăuda 
virtutea, având grijă s-o prezinte în culorile cele mai strălucitoare şi a 
defăima patimile, descriindu-le în aspectele lor mai sumbre. Laudele 
trebuie scoase din acele împrejurări ce pot onora persoana despre 
care se vorbeşte cum ar fi, de exemplu, naşterea, educaţia, 
moravurile, viaţa, grațiile şi virtuțile sale. De asemenea, defăimările 
pot fi, la rândul lor, scoase din împrejurări care amplifică pata şi golul 
moral ale celui defăimat. Genul demonstrativ foloseşte toată bogăţia 
şi măreţia artei oratorice. Modele ale genului demonstrativ pot fi 
considerate cele trei dialoguri ale lui Platon despre Socrate, discursul 
lui Isocrate despre Atena, cel al lui Lucian asupra lui Demostene, 
laudele lui Pompei formulate de Cicero etc. 


persuasiv prin excelenţă, autorul încearcă să determine 
publicul să gândească sau să acţioneze ca el, să-i inculce o 
anumită opinie sau decizie; este cazul marilor discursuri 
ideologice de natură politică sau religioasă. În sfârşit, al 
treilea scenariu este epidictic - demonstrativ. El confirmă 
valori admise atât de emiţător cât şi de receptor 
(aniversar, necrolog sau panegiric). 

Acesta din urmă oscilează între funcţional şi 
ornamental. Platon şi Aristotel îl corelează eticii (elogiul 
este un răspuns adresat virtuţii, iar blamul este replica 
împotriva viciului). In general, epidicticul îndeplineşte o 


Regulile specifice acestui gen sunt: a lăuda, dar numai prin fapte 
vrednice de laudă; a te feri de laude vagi; a te feri de laude ieşite din 
comun. În acest sens, celebrul om de cultură francez La Bruyere 
avea să spună: „Grămada de epitete sunt laude proaste; faptele şi 
chipul de a le înşira sunt acele ce laudă”. 


Genul deliberativ. Discursul prin care oratorul caută să convingă 
auditoriul spre a se lua o hotărâre în legătură cu o situaţie ce se va 
crea în viitor se numeşte deliberativ, ascultătorii urmând să 
delibereze-spre a lua hotărârea. În genere, toate discursurile cu 
caracter politic sunt deliberative. Ele tratează cu deosebire viitorul şi 
interesele comune şi majore ale unei ţări. Pe scurt, oratorul caută în 
astfel de situaţii de a pune în lumină tot ceea ce este folositor sau 
dăunător intereselor unui stat, şi le însuşeşte şi le comunică altora în 
vederea adoptării sau respingerii lor. 


Genul deliberativ era în cea mai mare practică şi onoare în Atena şi 
Roma antică. Astăzi el este la ordinea zilei în parlamentele tuturor 
statelor constituţionale. Sfera acestui gen de discursuri este cu mult 
mai mare decât ale celorlalte două genuri,deoarece acestea se 
referă la o singură persoană particulară sau publică, în timp ce 
primul are în vedere o societate întreagă. 


Note: continuare 


În genul deliberativ oratorul trebuie să vorbească simplu, dar cu 
interes, vivacitate şi laboriozitate. El întrebuinţează idei sănătoase, 
întemeiate logic şi evită limbajul colorat al figurilor de stil. Modele 
ale acestui gen pot fi discursurile istoricilor greci şi latini (Herodot, 
Tucidide, Tacit, Pliniu etc.). 


funcţie civică şi socială, consolidând normele moralității 
publice. 


Ge Ti Ti Mi Sc 
nul pul de mpul jloacele  opurile 
discursu auditori 
lui u 

Ju Tri Tr ac jus 


diciar bunal ecut uzare/ t/injust 


Genul judiciar se raportează la trecut, având ca obiect dreptul. 
Discursul judiciar se pronunţă în legătură cu o situaţie care a avut loc 
şi se expune în faţa instanţelor judecătoreşti, presupunând 
încălcarea reală sau aparentă a legii. Pledoaria şi, respectiv, 
rechizitoriul sunt exemple de discursuri judiciare. În genul de discurs 
judiciar, cea dintâi datorie a oratorului este de a da curs unei 
judecăţi drepte. Stilul său trebuie să fie sobru, îngrijit, simplu şi 
precis. 


Regula principală a acestui gen este de a adapta autoritatea legilor 
juridice la autoritatea superioară a legilor adevărului. Marii oratori au 
considerat, de asemenea, că mijlocul cel mai eficient prin care 
oratorul se poate face ascultat de către judecător este ca 
discursurile lui să se întemeieze pe adevăr şi simţul umanităţii. 


Deşi aceste trei genuri retorice se ocupă de domenii diferite, adeseori le 
găsim împreună şi în relaţii de interdependenţă. Laudele oamenilor 
virtuoşi nu sunt decât nişte îndemnuri către virtute şi astfel genul 
demonstrativ este înfrățit cu cel deliberativ. 


Această împărţire a retoricii îşi are, totuşi, minusurile ei, căci cuprinde 
mai mult interesele publice ale oamenilor, deşi ar trebui să se aplice 
până şi la cele mai mici şi mai particulare dintre activităţile lor. 
Cineva poate să vorbească frumos şi convingător nu numai de la 
tribună, într-un tribunal sau la vreo academie. dar şi într-o disertaţie 
filozofică, într-o scrisoare sau chiar o conversaţie. Pe scurt, retorica 
este arta de a vorbi frumos şi convingător nu numai în public, ci în 
orice împrejurări, în orice loc şi în orice subiect. 


Retorica propriu-zisă, adică arta cuvântării sau teoria discursului 
cuprinde trei părţi, indisolubil legale: invenţiunea, dispoziţiunea şi 
elocuţiunea. Oratorul are de îndeplinit, pentru orice subiect ar dori să 
trateze trei condiţii: 1) de a afla cele ce trebuie să spună; 2) de a le 
ordona sau rândui; 3) de a le exprima. 

La aceste trei părţi ale retoricii, se-mai adaugă, o a patra şi anume, 

acţiunea, care cuprinde, la rândul ei, pronunția, memoria şi gesticulaţia 


apărare 


De ad Vii + uti 
liberativ unare în tor - 1/ 
agora persuasi dăunăto 
une r 
Ep Pu pr elo fru 
idictic blic ezent giu/ mos/ 
blam urât 


Această triadă de situații discursive a fost definită pe 
baza unor criterii tematice (just/injust, avantaj/dezavantaj), 
criterii textuale (acuzare/apărare, elogiu/blam), criterii 
emoționale (clemenţă/severitate, teamă/speranţă, 
bucurie/ură), criterii temporale primare (dimensiunea 
temporală dominantă: trecutul în cauzele politice, 
prezentul în elogierea sau critica unei personalităţi). 

Celor trei tipuri discursive li se subsumează câteva 
modele funcţionale: i) discursul în tribunal, critica socială, 
drama, satira; îi) discursul politic, textul publicitar, poezia 
didactică, utopia, predica; iii) elogiul, panegiricul, 
pamfletul, epitaful. 

Pentru teoria modernă a textului, retorica şi 
diviziunea sa în genuri nu are doar o semnificaţie istorică. 
Pragmatica textului poate fructifica acest concept de 
situaţie textuală integrându-l într-un model textual 
funcţional. 

Dimpotrivă, retorica antică propunea un model cu 
cinci etape descriind diversele stadii ale producţiei 
textuale în juxtapunerea lor temporală: 


INVENTI Învenire subiectul 
O (curesis) discursului 
DISPOSI Inventa ordonarea 
TIO (taxis) disponere tematică 
ELOCUTI ornare Figuri 
O (lexis) verbis 
MEMORI memori apelul la 


A ae aemandare memorie 


sau mişcarea. 


ACTIO agere et Interpreta 
(hypocrisis) pronunţiare rea discursului: 
gest + dicţie 


Dacă Aristot a divizat retorica în INVENTIO, 
DISPOSITIO, ELOCUTIO şi ACTIO, tradiţia romană adaugă 
MEMORIA acestor patru componente. 

INVENTIO permite să se răspundă la întrebarea 
„Despre ce este vorba?”, altfel spus să prezinte o cauză 
plauzibilă şi admisibilă. În acest prim plan oratorul 
dispune de topică sau ansamblul locurilor comune utile 
tuturor subiectelor (topoi konoi, loci communi). Bazându- 
se pe un fond comun de raționalitate, toposurile reprezintă 
acordul tacit între emiţător şi receptor. 

Cea de-a doua categorie de argumente cuprinde 
probele extratehnice (mărturii, texte de lege şi jurăminte), 
şi tehnice furnizate prin intermediul discursului. Formele 
cele mai frecvent utilizate ale argumentului retoric sunt 
entitema sau silogismul prescurtat, exemplul (istoric sau 
ficțional) şi analogia. 

DISPOSITIO este arta compoziţiei sintagmatice a 
discursului distribuit în câteva elemente după o schemă 
quasi invariabilă: 

I) exordiu, având drept scop captarea auditoriului 
(captatio benevolentiae) pe care oratorul se străduieşte să- 
l facă atent şi binevoitor; 

Îi) propositio sau macrostructura esenţializată a 
întregului discurs; 

III) narratio (diegesis): expunerea faptelor reale sau 
prezentate ca atare. Nararea acţiunilor poate lua forma 
poveştii legendare (fabula), a istoriei (historia) sau a 
ficţiunii (res ficta); 

Iv) confirmatio este momentul probei, altfel spus al 
consolidării argumentelor proprii însoţite de respingerea 
argumentelor adversarului; 

v) peroratio reprezintă finalul discursului care 
conţine o recapitulatio şi o indignatio (apelul final la 
compasiune şi simpatie). 


ELOCUTIO este dimensiunea estetică a discursului 
sau arta stilului (corectitudine gramaticală, efecte de ritm, 
tropi şi figuri). Terminologia sa este împrumutată din 
gramatică, muzică şi arhitectură. Stilul trebuie să fie nu 
doar corect din punct de vedere lingvistic, ci să convină 
subiectului, genului discursului. În lumina retoricii lui 
Quintilian, tratatele vor distinge între tropi, figuri ale 
cuvântului şi figuri ale gândirii, distincţii reluate în secolul 
XX de Retorica generală a Grupului pu. Din aceeaşi 
perspectivă stilistică, genurile discursului se distribuie 
după noblețea materiei sau a cauzei în umil, mijlociu şi 
sublim. 

MEMORIA. Odată elaborat, discursul trebuie reţinut: 
este obiectul memoriei, a cărei primă dezvoltare apare în 
Retorica către Herenius. Principiile  mnemotehnicii 
(reţinerii discursului) constau în impregnarea în memorie 
a unei serii de spaţii frapante (încăpere, boltă, casă) şi 
imagini (forme, semne, simboluri). Mecanismul constă în 
crearea de spaţii mentale. Ordinea acestor spaţii urmează 
ordinea discursului; imaginile ne reamintesc lucrurile. 

ACTIO. În sfârşit, odată elaborat şi reţinut, discursul 
trebuie pronunţat, altfel spus reglat comportamental 
(voce, debit, gesturi) în funcţie de cuvintele şi temele 
implicate. Punctul de pornire îl reprezintă arta actorului şi 
o serie de observaţii riguros codificate privind intonaţia, 
mişcarea şi gestica. 

Această schemă nu este doar un model de generare a 
textului, ci şi unul de analiză/ interpretare, dar 
reconstrucţia hermeneutică nu va începe cu ACTIO pentru 
a se încheia cu INVENTIO; este vorba mai degrabă de o 
competenţă retorică arhitecturală, comportând un anumit 
număr de competenţe parţiale ce corespund fazelor clasice 
de elaborare a textului. Codul structural va avea în vedere 
dispunerea elementelor, cel argumentativ inventarul de 
toposuri, cel figural repertoriul de tropi, figuri sonore, 


figuri sintactice şi cel expresiv acţiunea completă de 
materializare a discursului într-o interacţiune reală. 

Destinul retoricii s-a confundat după epoca antică şi 
clasică cu cel al învăţământului, altfel spus cu un corp de 
precepte descriptive şi normative. Reforma lui Ramus a 
răpit retoricii teoria argumentării (inventio şi dispositio au 
fost corelate logicii), nealocându-i decât componentele 
elocutio şi actio. „La începutul epocii moderne s-a 
consumat ruptura radicală între expresie şi argumentare, 
între filosofia empiristă, alături de raţionalism, şi retorica 
îndepărtată de probă”.” 

Amputată de componenta filosofică şi privilegiind 
doar teoria figurilor de stil, retorica nu mai este arta 
discursului în general, ci arta stilurilor rezervată 
esențialmente studiului formelor limbii literare. 

Dispariţia retoricii ca disciplină de învăţământ a 
caracterizat o parte a secolului al XIX-lea, dar a permis un 
veac mai târziu redefinirea raporturilor între argumentare 
şi expresie în filosofie, ştiinţe juridice, studii literare, 
lingvistică, în special, în variantă pragmatică şi 
enunţiativă. 

Printr-o recuperare a tradiţiei aristotelice, retorica 
rediviva reintroduce jurisdicţia raţiunii în domeniul opiniei 
(doxa) şi al credinţei. 

Cu statut diferit în diverse epoci, retorica a oscilat 
între emfază şi anatemă, între o concepţie socială şi una 
formalistă. 

În perioadele de relativă democraţie, retorica trăieşte 
ca artă a argumentării; într-adevăr, doar un univers de 
referinţe în care domină pluralismul, autorizează 
dezbaterea şi arta de a gestiona diferenţele şi 
contradicţiile exprimate. În fazele de democraţie minimală, 
retorica se reduce la un pur exerciţiu formal, retrăgându- 
se la studiul ornamentelor, ţinând de elocutio. Această 
oscilație între o concepţie socială şi una formalistă este în 


27N ote: 
Ducrot, O., & Schaeffer, J.M., Nouveau dictionnaire encyclopédique des 
sciènces du langage, Paris, Seuil, 1986, p. 148. 


egală măsură balansul între o concepţie largă şi una 
restrânsă a retoricii. 

Revitalizarea retoricii în secolul XX este marcată de 
două direcţii principale: distinse după criteriul obiectului, 
conceptelor centrale şi statutului epistemologic. 

Neoretorica (reabilitarea retoricii aristotelice de 
către şcoala de la Bruxelles, în frunte cu C. Perelman) 
focalizată pe mecanismele discursului social 
(argumentarea prin legătură cauzală, mijloc/scop etc.) îşi 
are originea în filosofia dreptului şi spaţiul de manifestare 
în controversa juridică, propaganda politică, publicitate. 
Cea de-a doua neoretorică - retorica generală a Grupului u 
- s-a consacrat studiului lui elocutio. În prima orientare 
conceptul dominant este cel de schemă argumentativă, în 
cea de-a doua, cel de figură. În sfârşit, prima neoretorică 
are o vocaţie socială unificatoare (reducerea distanţei 
epistemice între interlocutori), cealaltă  valorizează 
excepţia, ineditul, surpriza. 

Totuşi, ambele sunt discipline pragmatice bazate pe 
principiul fundamental al cooperării (P Grice), 
raționalității (A. Kasher) şi al medierii. Medierea este o 
condiţie sine qua non a hermeneuticii figurii şi a calculului 
interpretativ: identitatea totală face orice comunicare 
inutilă, diferența exacerbată o face însă imposibilă. 

Pe de altă parte însă, față de retorica antică 
empirică, noua retorică analizează a posteriori faptele de 
limbă, degajând reguli fundamentale de generare. 
„Retorica antică se plasa la polul producerii intenționale 
de efecte, noua retorică se situează sub semnul receptării 


şi hermeneuticii”28 


Neoreto Retorica Logi 
rica poeziei ca 
naturală 
Re Perelma Grupul G. 
prezenta n u Vignaux 


28N ote: Klinkenberg, J.M., Précis de sémiotique génerale, Bruxelles, 
1996, p. 260. 

lui CE (veridicitatea sau improbabilitatea evenimentului 
discursivizat de noua retorică), calificarea lui CUM (în care 
argumentarea întâlneşte lingvistica în retorica sensului 
sau în schematizarea unei situaţii ca în logica naturală) şi 
legitimitatea lui DE CE, dependentă de alegerea normelor 
prealabile ca în pragmatica transcendentală a lui 
Habermas. 

Dacă discursul juridic este bazat pe coduri şi 
jurisprudenţă, dar şi pe autoritatea (ethosul) judecătorilor, 
discursul  epidictic  emfatizează  logosul, finalitatea 
discursului fiind de a distinge între culpabilitate şi 
inocenţă, între oameni şi evenimente. În sfârşit, discursul 
deliberativ iniţiază disputa asupra legitimităţii opţiunilor, 
normelor, deciziilor, persoanelor, altfel spus asupra 
relaţionării întrebare/răspuns. 

Acceptăm ca motto deviza lui Jean-Paul Sartre din 
„Critique de la raison dialectique”: „Caracteristica unei 
cercetări constă în a fi nedefinită. A o numi, a o defini, 
înseamnă a închide cercul. Ce rămâne? Un mod finit şi 
perimat al culturii, ceva ca o marcă de săpun”. Schiţăm în 
acelaşi mod incoativ, nedefinitiv, câteva direcţii ale 
cercetării actuale privind neoretorica, logica naturală şi 
teoria discursului. 

În viziunea noii retorici”, argumentarea înseamnă 
ruperea de raţionamentul cartezian more geometrico şi de 
valoarea evidenţei pentru a promova adeziunea 
epistemică, domeniul opiniei, al  plauzibilului, al 
consensului, dar şi al conflictului. 

Definind argumentarea drept „studiu al tehnicilor 
discursive permițând producerea sau argumentarea 
adeziunii la tezele prezentate”, se evidențiază faptul că 
valoarea prioritară nu este informația, ci comunicarea 
acesteia, aşadar forța cu care elementele de probă 
acționează asupra interlocutorului: „O argumentare va fi 
eficace dacă va reuşi să sporească intensitatea adeziunii în 
aşa fel încât să declanşeze la auditori acţiunea vizată 
(acţiune pozitivă sau reţinere de la acţiune) sau să creeze 


29N ote: cf. Perelman, C., & L. Olbrechts-Tyteca, op. cit., 1958 


cel puţin o dispoziţie de acţiune care se va manifesta la 
momentul potrivit”30 

Din punctul de vedere al patternurilor 
argumentative, distinse de Perelman & Tyteca, la nivelul 
conţinutului se poate vorbi de: valori universale (binele, 
adevărul, frumosul) sau particulare; valori abstracte 
(egalitate, dreptate şi concrete: ţara, biserica etc.), ierarhii 
abstracte (superioritatea a ceea ce este drept faţă de ceea 
ce este util, superioritatea principiului faţă de efect) sau 
ierarhii concrete (superioritatea omului faţă de animal 
etc.) şi toposuri (toposul cantităţii, al calităţii, al ordinii, al 
esenței), iar la nivelul expresiei de modalităţi dominante 
(asertivul, injonctivul, apostrofa, întrebarea retorică), de 
construcţii specifice (construcţia hipotactică 
argumentativă prin excelenţă) şi de figuri prioritare 
(epitetul, metafora, definiţia retorică, repetiţia, simetria, 
ironia, litota). 

Din perspectiva organizării argumentative şi figurale 
se poate ajunge la caracterizări interesante ale tipurilor de 
discurs: discurs ştiinţific vs discurs cotidian şi ale funcţiilor 
discursive: discurs referenţial, focalizat asupra realităţii 
evocate vs discurs expresiv, centrat asupra polului emisiei 
vs discurs persuasiv axat pe funcţia conativă, pe 
activizarea receptorului vs discurs literar centrat asupra 
mesajului însuşi. 

După o lungă perioadă de literaturizare a retoricii 
începută încă din perioada posteiceroniană (retorica 
văzută ca ars ornandi şi scientia bene dicendi) se asistă 
astăzi la un reviriment neoretoric, cu largi deschideri 
interdisciplinare: retorica imaginii (Roland Barthes - 
Rhétorique de limage), metafora limbajului cotidian şi 
ştiinţific (G. Lakoff & M. Johnson - Metaphors we live by şi 
A. Ortony - Metaphor and Thought), de argumentare în 
discursul juridic şi politic, dar şi în conversaţia uzuală. 

Dacă, în diacronie, opoziţia convingere/persuasiune 
sau demonstraţie/ argumentaţie era net în favoarea 
primului termen, la ora actuală, prin lucrările lui Perelman 


30 cf. Perelman, C., op. cit., p. 59. 


(La nouvelle rhétorique. Traité de l'argumentation, 1958; 
Le champ de l'argumentation, 1970;  L'Empire rhétorique, 
1977), argumentaţia retorică nu mai este considerată 
seducţie a auditoriului, ci un ansamblu de tehnici 
discursive menite să provoace adeziunea (printr-un proces 
de calcul interpretativ, de inferenţă) interlocutorului la o 
teză problematică. 

Concepţia  interacţională a activității discursive 
readuce în actualitate faptul (adesea pus între paranteze) 
că discursul nu este numai discurs despre ceva, ci şi 
discurs produs de cineva şi adresat cuiva. 

Raportul le/autre se actualizează într-o multitudine 
de forme (de la cele mai vizibile, ca în discursul polemic, la 
cele efasate din discursul ştiinţific). De fapt, orice 
comunicare este dialogică, fiindcă interlocutorul este 
permanent înscris în discurs: el este acea prezenţă mută, 
invizibilă, care orientează selectarea şi combinarea 
unităţilor discursive. În competenţa comunicativă a celor 
doi parteneri (locutor/interlocutor) intră de fapt trei 
competenţe subordonate: 

I) imaginea despre sine pe care şi-o construieşte 
fiecare; 

Îi) imaginea celuilalt; 

III) imaginea pe care şi-o imaginează că celălalt ar 
avea-o despre sine. 

De aceea, efortul de convingere reprezintă pentru 
locutor ajustarea la problematica interlocutorului, la 
nivelul său de înţelegere (vezi  clivajul discurs 
ştiinţific/discurs de vulgarizare) şi la specificul domeniului 
abordat. „Când trebuie să deliberăm sau să judecăm, să 
alegem sau să decidem, raţiunile pe care le furnizăm 
pentru sau contra nu constituie dovezi demonstrabile, ci 
argumente mai puternice sau mai slabe, mai pertinente 
sau mai puţin pertinente, mai convingătoare sau mai puţin 
convingătoare. Aceste argumente nu urmăresc să 
dovedească adevărul unei propoziţii, ci să câştige 
adeziunea unuia sau mai multor spirite. Discursul 
persuasiv trebuie să se adapteze auditoriului pe care 


urmăreşte să-l convingă, dat fiind că nu se poate desfăşura 
decât pornind de la ceea ce admite auditoriul său”3!. 

În viziunea şcolii al cărei exponent este Grupul yp 
(Jean-Blaise Grize, Georges Vignaux) retorica este legată 
de logica discursivă, ireductibilă la cea matematică, dar 
compatibilă cu aceasta. 

Logica limbajului natural este o logică-proces, în timp 
ce logica sistemelor formale este o logică-sistem. Logica 
naturală este virtual dialogică: „A argumenta înseamnă a 
căuta să determini auditoriul să facă o anumită acţiune. De 
aici decurge faptul că argumentarea este totdeauna 
construită pentru cineva, spre deosebire de demonstraţie 
care este pentru oricine. Este vorba deci de un proces 
dialogic” .3? 

Corelarea  structură/funcţie, esențială pentru 
funcționarea discursului, este şi sarcina analitică 
fundamentală a logicii naturale: „Studiul logicii naturale se 
situează la mijlocul drumului între un studiu structural 
care caută să descrie ansamblul posibilităţilor intelectuale 
ale unui nivel determinat şi un studiu funcţional concret 
care se ocupă de probleme de eficienţă, de erori, de efecte, 
de atmosferă... Acest studiu are în comun faptul de a nu 
explora un ansamblu de posibilităţi, ci de a studia 
operaţiile realmente efectuate în situaţii pe cât de naturale 
posibil” .33 

O idee importantă lansată de grupul de la Neuchitel 
este cea a teatralităţii la nivelul urmelor enunţiative 
(intertext, clişeu, topos, mărci ale interacțiunii) şi al 
actelor de limbaj angajante (a susține, a replica, a 
polemiza etc.): „Regăsim în discurs mărcile unei anumite 
imagini a auditoriului, precum şi ecoul discursurilor 
anterioare la care acest discurs trimite şi chiar al 
discursurilor posterioare pe care le anticipă”3. 


31N ote: 

Perelman, C., op. cit., p. 14. 

32 Vignaux, Georges, op. cit., p. 30. 
33 Grize, J-B, op. cit., p. 25. 

34N ote: 


În sfârşit, într-o a treia perspectivă lingvistică, 
discursul argumentativ este un tip discursiv alături de 
narativ (centrat pe desfăşurarea temporală), de descriptiv 
(organizat spaţial, paradigmatic), de injonctiv (incitând la 
acţiune). De fapt, nu există discurs real care să nu 
actualizeze mai multe tipuri textuale, iar discursul 
argumentativ este subiacent tuturor tipurilor: prezent în 
narativ prin ordonare, în descriptiv prin valorizare, în 
injonctiv prin componenta de persuasiune. 

În momentul în care Perelman îşi edifica „imperiul 
retoric”, lingviştii (Roman Jakobson) investigau factorii 
constitutivi ai comunicării verbale: emițătorul, receptorul, 
mesajul,  referentul (obiectul din realitate), codul 
(ansamblul de reguli acţionând în sistemul limbii) şi 
canalul. Fiecărui element implicat în actul de comunicare 
îi corespunde 9) funcţie lingvistică: funcția 
expresivăzemotivă pentru emițător,  conatiăzretorică 
pentru receptor, fatică de verificare a canalului, 
referenţială pentru a desemna referentul, poetică pentru a 
organiza mesajul, în sfârşit, metalingvistică pentru a 
explica însăşi limba şi ansamblul de reguli ce o 
guvernează. Dimensiunea argumentativă este implicit 
sugerată de funcţia conativă (vizând influenţa auditoriului 
printr-un verb la imperativ, un vocativ etc.). Dominat de 
concepţia saussuriană asupra limbii, Jakobson nu alocă 
suficient credit vorbirii (individuale) şi situaţiei de 
comunicare, poziţie cercetată de M. Riffaterre*. 

El a ajuns la concluzia că analizele lui Jakobson nu 
sunt eficiente, iar metoda sa nu poate da decât rezultate 
negative: „Era ceva conceput într-un spirit foarte îngust, 
foarte sistematic şi bazat pe multe aserţiuni ce nu puteau 
fi dovedite”. Poeticianul invită la apropierea de textul 
literar ca de o realitate unică, cu articulaţii proprii, care 
cer atenţia individualizată a cititorului şi nu privirea 
neutră a  structuralistului. Autorul remarca că 
structuralismul suferă de imobilism, nu are flexibilitatea 


Idem, p. 30. 
35 Riffaterre, M., Semiotics of Poetry, Columbia Press, 1978. 


necesară investigării sensului. 

Cu Emile Benveniste însă, discursul capătă drept de 
cetate în lingvistică. Problèmes de lingvistique generale 
elucidează raportul între enunţ şi enunţare, între text şi 
discurs; astfel textele, rezultantă a sistemului discursului, 
păstrează „urmele” situaţiei în care au fost produse. 
Amprentele pe care prezenţa emiţătorului şi a receptorului 
o lasă în enunţ sunt delicticele (pronumele personale de 
persoana I şi a Il-a, sistemul temporal şi aspectual, mărcile 
de localizare spaţială) şi modalizatorii (anumite adverbe de 
tipul „din fericire”, „din păcate” ce marchează adeziunea 
producătorului enunţului la tezele prezentate: asocierea 
sau disocierea în raport cu evenimentele schematizate). 

Dacă, pentru lingviştii francezi din filiera Benveniste, 
urmele subiectului vorbitor înscrise în enunţ reprezintă 
punctul focal al cercetării, pentru pragmatica anglo-saxonă 
destinatarul şi mijloacele lingvistice prin care el este 
influenţat devin prioritares*. 

O altă perspectivă - lingvistică - asupra argumentării 
este cea reprezentată de cercetătorii Jean-Claude 
Anscombre şi Oswald Ducrot, care vizează resituarea 
enunţării în contextul său enunţiativ, refuzând să considere 
analiza conţinutului explicit al enunţului suficientă pentru 
înţelegerea mecanismului argumentativ. Enunţul este 
definit ca indisociabil legat de presupoziţiile şi implicaţiile 
sale, adică de implicitul situat în amontele şi avalul 
discursului. 

Această analiză reprezintă o „retorică integrată 
structurii  pragmatico-semantice a discursului” Ea 
examinează principiile argumentativităţii în limbă, în timp 
ce Perelman şi cercetătorii americani se situează la nivelul 
discursului. Pentru Ducrot, argumentarea este o influenţă 
care constă în a impune destinatarului nu numai 
informaţii, ci şi un parcurs interpretativ vizând 
admisibilitatea unei concluzii: „A semnifica, pentru un 
enunţ, înseamnă a orienta” (către o anumită concluzie). 
Chiar dacă argumentarea înseamnă prezentarea unui 


36 cf. Searle, J., Speech Acts, Cambridge, University Press, 1969 


enunţ El, destinat să facă admisibil interlocutorului 
enunţul E2 („Este vinovat; deci trebuie să suporte rigorile 
legii”), acest mecanism este diferit de demonstraţia logico- 
matematică (în primul rând datorită rolului major al 
implicitului). 

Argumentarea se reduce în această perspectivă la o 
combinare teoretică circumscrisă procedurilor logico- 
lingvistice care par să existe independent de psihologie şi 
istorie, altfel spus de bogăţia şi complexitatea umană. 
Validitatea unui argument va fi apreciată după locul său în 
enunţ, fără a se ţine seama de personalitatea şi cultura 
interlocutorilor, ceea ce actualizează o constantă a 
lingvisticii moderne: tentaţia sistematicii structurale. 

Faţă de paradigma retoricii clasice: deliberativ, 
având drept scop decizii de interes public (în agora), 
judiciar (vizând apărarea/acuzarea) şi demonstrativ (având 
ca finalitate blamul/elogiul), domeniile argumentativului 
modern cuprind: argumentaţia cotidiană (în forme extreme 
de reclamă şi propagandă), argumentaţia juridică, 
argumentaţia specifică diverselor ramuri şi nivele de 
abstractizare ale ştiinţei; argumentaţia a fost considerată 
infrastructura interacțiunii cotidiene, partea nevăzută a 
aisbergului guvernat de opinie, topos, presupus atât de 
neoretorică („Mi se pare că ideea de informaţie este un 
pandant pozitivist şi simplist al ideii de argumentatie, 
pentru că argumentaţia comportă informaţia ca pe un caz 
particular, inversul nefiind adevărat”3”) cât şi de analiza 
discursului  („Pretenţia de a descrie realitatea este 
travestirea unei pretenţii fundamentale şi anume de a 
exercita o presiune asupra opiniilor celuilalt”.) 358 

a. Originea retoricii 

Vorbind despre originea retoricii, vechii teoreticieni 
aveau dreptate când spuneau că elocvenţa, adică vocaţia 
sau priceperea de a vorbi frumos şi convingător, a existat 
şi s-a manifestat mult înainte ca retorica să apară pe lume. 


37N ote: 
cf. Perelman, C., op. cit., p. 40. 
38 Anscombre, J.C., op. cit., p. 143. 


După ce limba, în evoluţia sa, a ajuns până acolo încât să 
poată rosti mai multe idei legate la un loc s-au găsit şi 
oameni de talent oratoric care să o folosească cu abilitate 
pentru transmiterea ideilor lor şi influențarea publicului 
ascultător. Voltaire spunea, în acest sens, că: „o pasiune 
puternică şi un pericol grabnic deşteaptă într-o clipă 
imaginaţia” şi asta înseamnă că tot ceea ce este astăzi artă 
a vorbirii a apărut la început prin natură. Cazurile din 
realitate par să confirme din plin această supoziţie. Astfel, 
unul dintre primii căpitani ai califilor, într-o încleştare 
militară, văzând că musulmanii fug, strigă mobilizator: 
„Unde fugiţi voi? Duşmanii nu suntîntracolo!” Sau, un alt 
exemplu, un căpitan musulman, pe nume Rasi, de pe 
vremea lui Mahomed, văzându-şi ostaşii înspăimântați şi 
strigând cu disperare că generalul lor Derar este ucis, le 
zise inspirat şi cu efecte nebănuite: „Ce vă pasă că Derar e 
mort? Dumnezeu este cu voi şi vă priveşte! Păşiţi înainte!” 

Dar, după cum preciza tot Voltaire, natura dă 
elocvenţa; ea o dă însă numai în cazuri rare, aşa cum arată 
chiar situaţiile citate mai înainte. În urma oamenilor aleşi, 
care prin natură au fost elocvenţi, au apărut aceia care 
prin studii sârguincioase au devenit oratori. Lor le-au 
urmat cei ce au colecţionat, ordonat şi sistematizat ideile 
şi metodele cu ajutorul cărora se poate ajunge la 
elocvenţă. Aceştia se numesc retori, iar arta creată de 
aceşti teoreticieni se numeşte retorică. Încât Cicero în „De 
Oratore”, avea dreptate să spună: „Insă eu înţeleg că 
această forţă se află în toate preceptele şi că oratorii au 
dobândit gloria elocinţei nu urmând-o, ci au observat şi au 
imitat ceea ce oamenii elocvenţi au făcut din instinct; 
astfel se întâmplă că nu elocinţa s-a născut din retorică, ci 
retorica din elocinţă”*. Retorica şi elocvenţa nu trebuie 
puse, aşadar, pe picior de egalitate, nu trebuie confundate. 
Elocvenţa, talentul persuasiunii, al puterii de convingere 
este un dar al naturii, în timp ce retorica este un efect al 
studiului. Şi în discursuri, ca şi în scrieri, trebuie a se 


39N ote: Cicero, Despre orator, în Opere alese, vol. II, Editura Univers, 
Bucureşti, 1973, p. 55 


deosebi retorica de elocvenţă, elocvenţa nefiind o artă, ci 
un dar al naturii, ca şi imaginaţia poetică. 

Cu toată deosebirea care există însă între retorică şi 
elocinţă, una fără alta nu înseamnă mult, ci, dimpotrivă, 
numai luate împreună dau eleganţă, frumuseţe, farmec şi 
forţă unei expuneri. Aşa, un strigăt pornit din inimă, din 
suferinţă, sau, să zicem, din entuziasm te poate mişca şi 
pătrunde, dar nu întotdeauna şi convinge. Trebuie, deci, ca 
talentului, naturii să-i vină în sprijin demonstraţia, lucrarea 
reflecţiei intelectuale, inerentă retoricii. Căci retorica fără 
arta demonstraţiei este imposibilă. De aceea anticii, cei 
care au şi inventat-o, Aristotel, în special, considerau pe 
bună dreptate retorica ca fiind înfrăţirea dintre arta 
cuvântului, logică şi filosofie. Sub acest aspect, retorica 
este metoda, iar elocvenţa o urmează; una arată mijloacele 
rafinamentului unui discurs, iar cealaltă le întrebuinţează; 
într-un cuvânt, retorica este virtualitatea, iar elocvenţa, 
realitatea. Un discurs este reuşit dacă talentul este 
cultivat, iar perfecţionarea acestuia se manifestă numai 
sub influenţa retoricii. 

S-a spus că retorica este fiica elocvenţei, pentru că, 
prima se constituie prin teoretizarea celei de a doua. Este 
însă vorba de o fiică care o inspiră şi care îi dă puteri noi. 
Într-adevăr, retorica dezvăluie şi perfecţionează talentul 
oratoric. Ea înlesneşte capacitatea de a cunoaşte şi aprecia 
meritele oratorilor şi scriitorilor de talent, de a le judeca 
operele şi de a ne da seama de impresiile pe care le 
produc. Nu este de ajuns a cerceta şi reţine numai regulile 
retoricii, ci trebuie să înţelegem facultăţile spiritului, să 
pătrundem  întrebuinţarea preceptelor retorice prin 
exerciții, adică prin folosirea lor practică. A-ţi cultiva 
sufletul, a-ţi exersa şi dezvolta memoria, a medita asupra 
modelelor sunt aspecte şi condiţii fără de care retorica ar 
fi nefolositoare. 

Trebuie să recunoaştem că modelele sau exemplele 
de viaţă cele mai semnificative nu dau limpeziri decât 
asupra unora dintre aspectele actului oratoric. Forţa de 
sugestie a regulilor retorice este însă mai întinsă şi mai 


încărcată de rezultate. 

A dispreţui studiul preceptelor şi metodelor retoricii 
ar fi o greşeală incontestabilă. Cei mai mari oratori şi 
scriitori au căutat şi au cerut de la experţii în materie lecţii 
de modele de reflecţie şi experienţă. Demostene şi Cicero 
au continuat toată viaţa lor cu exerciţii pregătitoare de 
retorică, deşi au fost mari talente oratorice. Demostene 
reprezintă un exemplu grăitor al adevărului că oratoria se 
dobândeşte prin muncă şi că aceasta nu este numai un har. 
La început, Demostene nu a avut succes: de la tribuna 
politică a fost respins cu huiduieli de mai multe ori. Deşi 
natura nu-l dotase cu toate calităţile unui mare orator 
(avea un defect la pronunțare, vorbea încet, îşi mişca 
mereu un umăr) prin străduinţă şi o voinţă ieşită din 
comun, a reuşit să-şi înfrângă aceste scăderi. Plutarh, 
marele istoric, povesteşte că pentru a-şi îndrepta defectele 
de vorbire lua pietre în gură; pentru a elimina ticul nervos, 
de mişcare a umărului, îşi agăța o sabie care-l înţepa la 
orice atingere; împotriva vorbirii prea încete şi pentru a se 
obişnui cu zgomotul mulţimii declama discursurile în faţa 
mării; se închidea într-o peşteră pentru a medita în linişte; 
pe Tucidide, vechiul istoric l-a studiat cu tenacitate. La 25 
de ani şi-a încercat din nou puterile şi a avut succes. De 
aici încolo avea să triumfe întotdeauna în faţa altora şi 
avea să devină unul dintre cei mai de seamă oratori ai 
lumii. 

Discursul argumentativ este „mise en scene”, 
înscrisă într-o teatralitate socială determinată (de roluri şi 
actori). Discursul argumentativ este mai degrabă teatru 
decât geometrie, construcţie riguroasă - prototipul fiind 
logica formală; emblema sa este Calderón şi nu Euclid. B. 
Brecht afirma că spectacolul fără participarea activă a 
spectatorului este doar pe jumătate spectacol. Or, 
argumentarea este tocmai evidenţierea spectacularului, 
scopul său nefiind de a construi o reprezentare fidelă a 
realităţii, ci de a asigura coerenţa unei anumite 
reprezentări pentru un lector „model” (înserat prin 
interogaţii retorice, negaţii polemice şi toate formele 


eterogenităţii discursive). 

Funcţia teatrală înseamnă, pe lângă modelarea 
interlocutorului, libertatea subiectului de a construi şi 
deconstrui relaţiile între evenimentele introduse 
progresiv. 

La prima vedere, sfera dreptului, a legii şi a justiţiei 
se află situate departe de cea a jocului. Seriozitatea 
deplină şi interesul vital al individului şi al comunităţii 
domină tot ceea ce ţine de drept şi justiţie. Baza 
etimologică pentru exprimarea noţiunilor din acest 
domeniu (a stabili, a indica, a reuni, a distribui, a aşeza 
etc.) conţine reprezentări aproape opuse sferei semantice 
în care apar cuvinte cu înţelesul de „joc”. Posibilitatea 
înrudirii între „drept” şi „joc” devine limpede de îndată ce 
observăm că practicii dreptului, adică procesului judiciar, 
îi este propriu caracterul de competiţie. Disputa juridică 
dintre părţi este considerată la greci drept ago, o luptă 
legată de reguli fixe, în forme sacre, făcându-se apel la un 
arbitru. Această concepere a procesului ca întrecere nu 
reprezintă o dezvoltare recentă sau un transfer de noţiuni; 
dimpotrivă, din natura agonală a conflictului juridic 
porneşte întreaga evoluţie, iar aspectul competiţional se 
observă şi astăzi. Competiţie şi joc sunt cvasi-sinonime; 
înălțate în sfera sfinţeniei, care este pretinsă de de orice 
comunitate în momentul în care este vorba de sistemul ei 
juridic, pot fi observate cum radiază şi în prezent în 
feluritele forme ale vieţii. Justiţia se practică într-o 
„curte”! care e un fel de „cerc magic” (hieros kyklos) în 
acesta aflându-se şi judecătorii pe scaunele lor după cum 
sunt înfăţişaţi pe scutul lui Ahile. Fiecare loc de judecată e 
un loc sfinţit, decupat, delimitat din lumea obişnuită 
(temenos). Cercul magic este un spaţiu de joc în care 
tribunalul este întrunit, apoi exorcizat, deosebirile de rang 
dintre oameni fiind temporar suspendate. In procedura din 
faţa judecătorului, dorinţa de a câştiga este atât de 


40N ote: Vignaux, G., op. cit., 1976, p. 77. 

intensă, violentă şi exclusivistă, încât momentul agonal nu 
poate fi eliminat. Procesul este un joc de noroc, o cursă 
sau o luptă cu ajutorul cuvântului (măiestria discursului 
oratoric). De asemenea, reprezintă o luptă pentru drept şi 
nedrept, pentru dreptate şi nedreptate, pentru a câştiga 
sau a pierde, adică ideea pur agonală ce umbreşte în 
conştiinţa comunităţii (mai ales, cu referire la trecutul 
îndepărtat) pe cea a face ordine. Elementul „şansă” apare 
în prim-plan în memoria omului primitiv justiţiar. Noţiunea 
de verdict se leagă de oracol, de o judecată divină, de un 
capriciu al sorții, aşadar de un joc. Balanța Dreptăţii 
(simbolul îşi are originea în imaginea lui Homer ce îl 
reprezintă pe Zeus cântărind destinul morţii înainte de 
începerea bătăliei) este balanţa incertului hazard. În 
antichitate, suma de bani pentru care se judecau părţile 
era constituită din doi talanţi de aur, or talanta înseamnă 
la origine balanţă. Cuvântul „drept” are semnificaţii ce se 
întind de la abstractul pur (parte cuvenită, despăgubire; 
părţile iau şi dau, iar judecătorul atribuie - dike) şi până la 
concretul maxim („a arunca”; o legătură între „drept” şi „a 
arunca” există şi în limba ebraică, unde cuvântul pentru 
lege şi drept, tora, şi o rădăcină a altui termen înseamnă 
„a arunca sorții”). Nu este uşor de determinat în amănunt 
concepţia privitoare la judecata divină în mintea 
popoarelor care au aplicat-o. La prima vedere, ea pare să 
se contureze astfel: zeii arată, prin rezultatul încercării sau 
al aruncării, de care parte este dreptatea şi n ce direcţia 
merge favoarea lor. Dar nu este oare aceasta interpretarea 
dintr-un stadiu mai vechi? Rezultatul jocului de noroc este 
în sine o sentinţă sfântă. Mai este considerat în acest mod 
şi astăzi acolo unde un regulament precizează că „în cazul 
egalităţii de voturi, hotărăsc sorții”. Primară este însă 
forma ludică. De la competiţie se poate trece la rămăşag 
care este în strânsă relaţie cu legământul. Elementul 
„rămăşag” îşi găseşte dubla expresie în procedura 
judiciară: persoana din proces pariază pe dreptatea sa, 
adică îl provoacă pe adversar să-i dispute dreptatea 
punând un pariu şi rezultatul procesului însuşi face 


subiectul unui rămăşag. Dreptul englez a cunoscut până în 
secolul al XIX-lea două forme de procedură în cauzele 
civile purtând numele de „wager” (literal: „prinsoare”, 
„rămăşag”). Duelul judiciar consta în obligaţia de a depune 
într-o anume zi jurământul de nevinovăție contra unei 
sume de bani. Deşi căzute demult în desuetudine, formele 
au fost abrogate abia în 1819 şi, respectiv, 1833”. De 
altfel, prinsorile referitoare la deznodământul unui proces 
sunt şi astăzi la ordinea zilei în Anglia. 

Se deosebesc, aşadar, trei forme ludice ale procesului 
judiciar: competiţia, jocul de noroc şi duelul oratoric. 
Procesul judiciar rămâne prin natura lucrurilor un duel 
oratoric, chiar şi după ce, odată cu civilizaţia, şi-a pierdut 
calitatea de joc. Avem de a face în majoritatea cazurilor cu 
faza arhaică a acestei lupte cu ajutorul cuvântului, unde 
rezultatul nu-l dă argumentul juridic cel mai strâns, ci 
insulta cea mai dură şi izbitoare. Agonul constă în dorinţa 
fiecărei părţi de a rămâne stăpână pe situaţie întrecând-o 
pe cealaltă prin cuvinte insultătoare bine alese ori 
întorsături de fraze iscusite creând impresia de 
superioritate. De multe ori, auditoriul râde cu plăcere 
pentru că apare altă datină culturală ludică ce implică 
distracţia în sensul propriu al termenului. De asemenea, 
civilizaţia clasică nu făcea distincţie clară între pledoarie şi 
întrecerea în insulte. La atenieni, oratoria judiciară se afla 
sub semnul iscusinţei în care erau acceptate toate 
trucurile şi orice mijloc de a convinge. Bara şi tribuna 
politică erau socotite sediile artei persuasive. Această artă 
alcătuia, împreună cu violenţa războiului, a tâlhăriei sau a 
tiraniei, „vânătoarea de oameni” a cărei definiţie o 
formulează interlocutorii din „Sofistul” lui Platon. Sofiştii 
te învățau contra unei sume de bani cum să faci dintr-o 
cauză slabă una tare. Un tânăr politician obişnuia să îşi 
înceapă cariera cu o plângere într-un proces de scandal. 
La Roma, se credea că orice este permis. Partea 
„nedreptăţită” se îmbrăca în veşminte de doliu, suspina şi 
se văicărea, se referea la binele statului, aducea numeroşi 


42N ote: Blackstone, Commentaries, ed. Kerr, III, pp. 337 şi urm. 


suporteri ca să producă o impresie mai puternică. Unii 
dintre stoici au încercat să suprime acest caracter ludic al 
elocinţei şi să o pună în armonie cu normele stricte 
referitoare la adevăr şi demnitate. Cel dintâi ce a încercat, 
Rutilius Rufus, a pierdut procesul şi a fost nevoit să plece 
în surghiun. Totuşi, cel ce nesocoteşte valoarea obiectivă a 
dreptului şi a normelor morale nu găseşte întotdeauna o 
rezolvare potrivită. Nu se poate înălța decât printr-un 
anumit „ethos” la victorie. Cultura autentică are un 
conţinut ludic, însă presupune o limitare şi o stăpânire de 
sine, o aptitudine de a vedea supremul şi extremul în 
propriile tendinţe. Civilizaţia autentică pretinde oricând şi 
în orice privinţă fair play, iar acesta nu este altceva decât 
echivalentul jocului respectând  buna-cuviinţă. Jocul 
adevărat exclude orice propagandă. 

Pornind de la constatarea că ştiinţa actuală a trecut 
de la stadiul descriptiv la cel praxiologic şi predictiv (dacă 
nu ar trebui să menţionăm decât interesul lingvisticii şi al 
semioticii pentru teoria jocurilor şi a deciziei, pentru 
problemele de strategie etc.), ni se pare oportun să 
analizăm programele interdependente, corelând polul 
emisiv cu cel receptor (fenomenele de adeziune, 
respingere, continuare/întrerupere a comunicării), fapt ce 
se suprapune izotopiei generale a ştiinţelor omului 
preocupate de dialog şi receptare (estetica receptării, 
pedagogia receptării, „discourse comprehension” etc.) şi 
aceasta pentru că orice discurs, fără a fi necesarmente 
dialogal, este totdeauna dialogic. Denunţarea perspectivei 
monologice a început în anii '60 cu Roman Jakobson pe 
plan teoretic, dar analizele practice nu au întârziat să o 
materializeze. De aceea, interesul cercetării se deplasează 
de la Jocuție la interlocuție. 

Dacă valoarea demonstrației este intrinsecă, 
argumentațtia este comextualizată, ancorată hit et unc, 
argumentația nu este doar o reprezentare, ci şi prezentare 
a unui discurs în faţa unui auditoriu care trebuie influenţat 
(în sensul modificării universului de cunoştinţe, al 
dispoziţiilor acţionate). Este legitimă distingerea riguroasă 


a tipurilor de context cu pertinenţa lor gramaticală 
specifică: i) contextul verbal; îi) contextul referențial. iii) 
contextul situational; iv) contextul acţiona! al fragmentelor 
discursive în calitatea lor de acte sau acţiuni lingvistice şi 
v) contextul psihologic. 

Argumentaţia retorică ca fapt eminamente social 
acoperă o vastă arie de acţiune: „Fiecare din noi este 
determinat în diverse momente şi în diverse circumstanţe 
să argumenteze, fie că îşi pledează propria cauză, îşi 
justifică un anumit comportament, condamnă sau laudă un 
prieten, un adversar, om politic sau rudă, fie că analizează 
argumentele pentru şi contra ale unei alegeri sau decizii. 
In acelaşi timp suntem ţinta unor argumente dezvoltate de 
ceilalţi în aceleaşi contexte, privind aceleaşi chestiuni” ®. 

Retorica vizează atât demonstrația cât şi 
argumentaţia. Demonstrația ţine de domeniul 
adevărat/fals, argumentația de eficiența interacțiunii 
discursive, de ancorarea hic et nunc. Prima are un 
caracter obiectiv, cea de a doua unul subiectiv, mai exact 
intersubiectiv al argumentației. Exprimată într-un limbaj 
simbolic, cu enunţuri univoce fără investire enunţiativă, 
demonstraţia prezintă evidența; ancorată în context, 
argumentaţia prezintă o „lectură”, un punct de vedere. 
Demonstrația este consistentă, completă, decidabilă; 
argumentaţia nu este  necesarmente consistentă şi 
decidabilă. 

Nu există o ruptură între raţionamentul demonstrativ 
şi cel argumentativ; efectul perlocuţionar al argumentelor 
din prima categorie este convingerea, al celorlalte 
persuasiunea. 

Principiile retoricii explică modul de funcţionare a 
discursului argumentativ ca subsistem al ansamblului 
retoric. 

Principiul non parafrazei implică imposibilitatea 
traducerii intra şi inter lingvistice a figurilor sonore şi 
semantice în primul rând, a proverbelor sau a expresiilor 
idiomatice. 


43N ote: Oléron, P., L'argumentation, Paris, PUF, 1983, pp. 3-4. 


Metafora (fie ea punctuală: „X e un măgar”, fie 
desfăşurată de-a lungul unui întreg text) exprimă pregnant 
şi creativ (într-o formulare inedită) un obiect cunoscut 
anterior, focalizat însă în mod diferit. Comunismul a fost 
numit fie „ciuma roşie”, fie „visul de aur al omenirii” şi 
aceste două metafore sintetizează şi transpun două 
ideologii diferite a căror parafrazare este infinit mai puţin 
elocventă decât metaforele mai sus menţionate. 

Principiul transferului permite argumentarea într-un 
anume context în conformitate cu principii foarte generale 
- toposuri (sau locuri comune). 

Fiind nonparafrazabil, discursul argumentativ se 
supune şi principiului închiderii. Altfel spus, argumentele 
ce i se pot opune trebuie să se situeze la acelaşi nivel: 
figură de sens, figură de construcţie, figură sonoră. Chiar 
dacă  respingem ideea vehiculată,  vehicululsubzistă. 
Acelaşi principiu al închiderii guvernează funcţionarea 
presupoziţiei (ca în întrebarea „X mai este comunist?”, în 
care se afirmă indubitabil un statut, cel de comunist în 
trecut, singurul lucru chestionabil fiind dacă X mai crede şi 
acum în această ideologie), mecanismul întrebării retorice 
sau al ironiei. Deşi cele două caracteristici ale 
argumentării, demers raţional şi influenţă, nu au afinități 
de origine (Aristotel le-a tratat separat în Topice şi în 
Retorica), trebuie accentuat asupra importanţei articulării 
celor două componente: rigoare rațională şi eficacitate 
emoțională, altfel spus logică + retorică. 

Ancorarea pragmatică (auditoriu determinat, 
presiune a socialului,  teatralitate  argumentativă), 
programatic anunţată de un Leo Apostel“t acum douăzeci 
de ani, este aptă să transforme teoria schemelor 
argumentative într-o retorică dinamică a interacțiunii. 
Această nouă retorică nu va mai fi definită drept ştiinţa 
„ornamentelor stilistice”, ci „dialectica ce manifestă 


44N ote: 

raționalitatea profundă a schemelor cunoaşterii umane”%. 


Argumentarea devenind nucleul dur al gramaticii 
discursive şi al unei pragmalingvistici lărgite ale cărei 
obiective fundamentale sunt mecanismele de producere/ 
comprehensiune a discursului. 

Punctul de vedere argumentativ, considerat iniţial ca 
ţinând numai de expresie, a fost extins de Noua retorică, 
înserând perspectiva raţionalităţii şi adecvării contextuale. 
„Doar existenţa unei argumentări care nu este coercitivă, 
nici arbitrară acordă un sens libertăţii umane, condiţie de 
exercitare a unei alegeri rezonabile”16. Argumentaţia 
reprezintă folosirea cuvintelor de către actanţi umani în 
scopul formării de atitudini sau incitării la acţiune a altor 
actanţi umani. Spre deosebire de logica formală, noua 
retorică explorează raţiunea practică, logica discursului 
cotidian; este o logică deschisă care nu exclude 
neprevăzutul, nedeterminarea şi orice alterare posibilă a 
adevărului admis iniţial, restaurând astfel continuitatea 
realului. 

Conversaţia este un ocean de comunicare infiltrată 
pretutindeni şi determinantă chiar în spaţii în care 
produsul final exclude legătura cu oralul (prezenţa 
butadei, discuţiei neformale în producerea „opiniei 
ştiinţifice” şi popularizarea acesteia). Sociologia 
cunoaşterii susține că o informație nu este acceptată, 
asimilată şi memorată decât dacă destinatarul o enunţă în 
felul său, în limba sa şi în sistemul său de cunoştinţe. Dacă 
această etapă nu se parcurge, informaţia rămâne fragilă, 
la marginea câmpului cunoaşterii, fiind susceptibilă de 
uitare, deformare, contradicţie. 

Uneori ignorată sau dispreţuită, retorica 
infrastructurează procedurile mass-media,  formulările 
reclamei şi propagandei, ca şi banalitatea conversaţiei 
cotidiene. Nu este întâmplător faptul că dezbinarea 
relaţiilor dintre limbă şi gândire, ca şi preocuparea pentru 


45 Parret, H., La mise en discours en tant que deictisation et 

discurs (intenţie, performanţă, convenţii generice, 
receptare) sunt la originea interesului pe care filosofii şi 
lingviştii îl manifestă pentru retorică”. 

Un întreg arsenal de proceduri ludice şi creative de 
la efecte sonore (sloganul propagandistic „I like Ike”; „SOS 
Amitie/Nous écoutons, vous parlez”) la cuvinte inventate 
(„Absurdistan”), sintagme deformate actualizează corelația 
semnificativă între coerenţa gândirii şi  pregnanţa 
formulării. 

„În măsura în care este preocupată de problemele 
raţiunii practice şi ale teoriei acţiunii, precum şi de 
aspecte ale negocierii distanţei între indivizi, ale 
persuasiunii şi ale adeziunii, retorica preia temele 
familiare ale cercetării în ştiinţele sociale”15, devenind 
„matricea cercetărilor umane”, orizontul de aşteptare al 
„universului comunicaţional” contemporan. 

Retoricii antici, partizani ai unor efecte de 
spectaculos facil, preconizau recursul la obiecte concrete 
(tunica însângerată a lui Cezar înălţată de Antoniu în faţa 
poporului roman), obiecte ce determină o adeziune pe care 
simpla descriere nu pare să o producă. 

Prezenţa poate fi manevrată în două sensuri: ca 
realitate indubitabilă sau ca irealizare (prietenii căzuţi în 
război pot apare ca fiinţe umane adevărate, iar duşmanii 
ca teze inutile; primii sunt cadavre, ceilalţi doar cuvinte). 
Acest joc al prezenţei/absenţei explică şi tehnica 
anonimatului în opoziţie cu  statuarea exactă a 
coordonatelor personalităţii (vezi rolul exemplului: 
metaforă sau butadă în discursul politic şi ştiinţific, al 
concretului în naraţiunea cotidiană). 

Obiectivitatea absolută, puritatea de cristal nu există. 
Totul este selecţie şi cine pretinde că nu face decât alegeri 
obiective se înşală. 

Manipularea ideologică sau utilizarea informaţiei 
porneşte nu numai de la deformare, ci şi de la omisiune. 


47N ote: 

„Omenirea minte prin omisiune şi limbajul se bazează pe 
această minciună” (Georges Bataille). 

Printr-un chiasm semantic se încearcă definirea unei 
poziţii în hăţişul opiniei şi informaţiei. 

Exemplu: 

Nevinovat de crima x, y e condamnat pentru... 

Condamnat la 12 ani, y e recunoscut nevinovat 
pentru x... 

sau 

Aceeaşi fotografie este comentată dublu: „Maria 
Ciobanu şi avocata sa”; „Elena Iacob şi clienta sa”, după 
cum receptorul trebuie să considere în prim plan acuzata 
sau apărătoarea. 

Subiectivitatea interpretativă a fost decelată de 
retorica antică: „Augustus, un miracol, a crescut un 
palmier pe altarul tău!” 

Dacă în alegerea epitetului aspectul tendenţios al 
prezentării este lesne decelabil, nu acelaşi lucru se poate 
spune despre înserarea unei fiinţe într-o clasă, deşi chiar 
simpla etichetare marchează o orientare argumentativă. 

Clasele, sistemele de referinţă şi valori ţin de 
mentalitate, societate, cultură - obiectele referenţiale sunt 
spaţiul unei investiri axiologice. 

Valorile  axiologice se localizează la nivelul 
reprezentării referenţiale (reflectate în practici simbolici) 
şi la nivelul semnificației cuvintelor. 

Ni se pare util să subliniem instabilitatea investirii 
axiologice: dacă rasism, fascism sunt în genere peiorative, 
comunism, naționalism dobândesc conotaţie în funcţie de 
locul ideologic al enunţării. 

Rolul argumentativ al axiologicelor pune problema 
delicată a raportului între valoarea semantică şi funcţia 
pragmatică (discursul publicitar va folosi termeni 
meliorativi, cel politic peiorativi). 

Clasificările pot fi combătute, modificate, dar cel mai 
adesea ne mulţumim să le opunem alte clasificări 
considerate mai importante (astfel în locul opoziţiei 
bogat/sărac este suficient să apară în prim plan opoziţia 


alb/negru pentru ca „bietul'” alb sărac să se simtă 
valorizat.) 

Este evident faptul că valoarea argumentativă 
sporeşte dacă înserarea într-o anumită clasă (țigan, 
marchiză, bancher) este însoţită de un epitet sau dacă 
apare o calificare precum tiran, dictator, pirat 
(condamnată de unii retori sub numele de petitio principii 
într-un singur cuvânt). De asemenea, calificarea este 
corelată în numeroase cazuri mecanismului stereotipizării 
(realitatea simplificată este constrânsă să „între” în 
cadrele familiare furnizate de clişee, roluri sociale şi 
sexuale, calificative funcționând după principiul 
imuabilităţii epitetului homeric; în locul lui „Ahile cel iute 
de picior” apare în comentariile consacrate mineriadei din 
ianuarie 1999 „luceafărul huilei”, ca perifrază designativă 
pentru Miron Cozma). Rolul noţiunilor priveşte aşadar 
alegerea sub aspectul cel mai profund, altfel spus cel mai 
insidios şi ineluctabil. 

Încercând să  conchidem asupra efectului de 
prezenţă, trebuie să subliniem importanţa alegerii 
calificativelor, a inserţiei fenomenelor într-o clasă şi a 
utilizării argumentative a noţiunnilor. Argumentarea este 
strâns legată de modalitate. Astfel, atribuirea unei calităţi 
(la modul asertiv) înseamnă deja a alege o calitate din 
numeroase altele, pentru că o considerăm importantă sau 
caracteristică. Formularea negativă are rolul de a 
introduce o reacţie la o afirmaţie reală sau virtuală a 
interlocutorului („Nu-i vor vărsa sângele” spune Othello, 
ceea ce înseamnă respingerea ca gen - nu voi înfăptui 
nicio crimă sau doar ca specie - un mod de a ucide printre 
altele). Interogaţia are o importanţă retorică considerabilă; 
întrebarea presupune existenţa obiectului întrebării: „Ce ai 
făcut în cutare zi în cutare loc?” sugerează că cel 
interpelat se afla în acea zi în locul evocat. 

Argumentarea ca formă de interacţiune presupune 
comuniunea cu auditoriul, comuniune realizată prin: 

a) figuri ale alegerii: definiţia retorică în primul rând; 

„Ce este o armată? Este un corp însufleţit de o 


infinitate de pasiuni diverse pe care un om abil le dirijează 
spre apărarea patriei; este o trupă de oameni bine 
înarmaţi ce urmează orbeşte ordinele unui şef căruia nu îi 
cunosc intenţiile: este o mulţime de suflete în cea mai 
mare parte josnice şi mercenare care nu se gândesc la 
propria lor reputaţie, ci la cea a regilor şi cuceritorilor” 
(Quintilian - definiție retorică menită să introducă 
concluzia „Este dificil să conduci o armată”); 

b) figuri ale prezenţei: repetiţia, amplificarea; 

c) figuri ale comuniunii: aluzia culturală, citatul, 
apostrofa (figură centrală în discursul religios), întrebarea 
retorică. 

Profilul gândirii contemporane este dominat de ceea 
ce Gaston Bachelard numeşte filosofie sau nu, filosofie 
care nu este dorinţă de negaţie, ci propensiune spre 
noţiuni dinamice şi dialectizate. 

Pentru a avea o garanţie asupra validității unei opinii 
unanime într-o anumită privinţă, trebuie ca în prealabil să 
nu fi fost de aceeaşi părere. Doi oameni, dacă vor să se 
înţeleagă cu adevărat, trebuie să se fi contrazis mai întâi. 
Adevărul este rol al discuţiei, nu al simpatiei“?. 

Retorica devine asimptota discursului, care 
interelaţionează aspecte constructive şi reflexive, 
informative şi persuasive. 

Definiţia generală formulată de C. Perelman acoperă 
întregul spaţiu al discursului vizând persuasiunea, oricare 
ar fi auditoriul căruia i se adresează şi problematica la 
care se referă. 

Noua retorică îşi propune prin chiar titlul 
emblematic, reîntoarcerea la Aristotel şi reabilitarea 
raţionamentului practic, precum şi a „mijloacelor de probă 
utilizate în domeniul ştiinţelor umane”%, altfel spus a 
domeniului  verosimilului,  plauzibilului,  probabilului, 
părăsit de cartezianism timp de trei secole. 

Perelman refuză să accepte ideea că în cazul în care 


49N ote: 
Bachelard, G., op. cit., 1981, p. 134. 
50 Perelman, C., & Olbrechts-Tyteca, L., op. cit., p. 3. 


deducţia logică sau experienţa nu pot oferi soluţii, suntem 
abandonaţi forţelor iraționale, instinctelor, sugestiei sau 
violenţei. 

Ca discurs de acţiune, discursul retoric se bazează pe 
anumite noţiuni încărcate cu un „potenţial afectiv” şi care 
constituie obiectele acordului sau premisele argumentării: 
fapte, adevăruri, prezumţii, valori, ierarhii, toposuri (în 
sensul antic al termenului). 

Acordul priveşte conţinutul premiselor (corelate 
realului: fapte, adevăruri, prezumţii; corelate 
preferabilului: valori, ierarhii, toposuri), alegerea lor, 
precum şi prezentarea („efectul de prezenţă al premiselor 
în conştiinţa auditoriului”51). Şi cu acestea ajungem la unul 
din conceptele cheie postulate de Perelman şi anume 
noţiunea de auditor subcategorizat în auditor universal şi 
auditor specializat, Auditoriul universal este un construct 
mental, inerent oricărei culturi, reprezentarea a ceea ce 
comunitatea respectivă consideră valid, acceptabil, 
admisibil. 

Centrată pe subiectivitate şi interacțiune şi 
exprimată în limba naturală, retorica este „recontre des 
ésprits”, întâlnire prin intermediul limbajului. Oratorul 
trebuie să plece de la propoziţii general valabile, altfel 
spus recunoscute de auditoriul universal, „transferând 
asupra concluziilor adeziunea acordată premiselor” .3? 

Perelman insistă asupra necesității acordului 
spiritelor atât în privinţa acceptării discuţiei, dialogului, 
cât şi premiselor, a cunoaşterii de fundal. Aceste obiecte 
ale acordului, adesea inconştiente sau implicite, sunt 
valorile şi ierarhiile admise, locurile comune ca premise de 
ordin foarte general ce fundamentează valorile şi 
ierarhiile. 

Oratorul nu îşi poate construi argumentarea decât 
ancorând-o în sistemul tezelor admise de interlocutor, în 
absenţa acestei ancorări riscând comiterea unui petitio 


51 Idem, p. 38. 


52N ote: 
Ibidem. 


principii. Orice argumentare depinde, atât în ceea ce 
priveşte natura premiselor, cât şi în desfăşurarea 
argumentelor, de ceea ce este acceptat, recunoscut ca 
adevărat, ca normal, ca valabil. „Tezele admise sunt fie 
cele ale simțului comun, fie cele ale reprezentanţilor unui 
discurs determinat: ştiinţific, juridic, filosofic sau teologic. 
Statutul epistemologic al tezelor este variabil: fie afirmaţii 
elaborate în cadrul unui discurs ştiinţific, fie dogme, fie 
credinţe ale simțului comun, fie pur şi simplu propoziţii 
care au fost admise de interlocutori într-o etapă anterioară 
a discuţiei”55. 

Tipurile de argumente susceptibile de a genera 
acordul sunt dependente de sfera realului: fapte, 
adevăruri, prezumţii sau a preferabilului: valori, ierarhii, 
toposuri. 

Elementele cu grad maxim de credibilitate sunt cele 
de natura faptelor (faptele de observaţie fiind fracțiunea 
cea mai importantă a premiselor) şi adevărurilor (ca 
sisteme complexe, referitoare la legăturile dintre fapte, 
reprezentate de teorii ştiinţifice, credinţe religioase, 
sisteme filosofice). Distincția  fapt/adevăr poate fi 
comparată cu antinomia  contingent/necesar sau 
real/schematizare (modelare). Cadrul argumentării este 
constituit şi de prezumţii, bazate tot pe acordul universal 
şi legate de caracterul raţional, cooperativ alschimb ului 
discursiv. 

Dacă teoria actelor de limbaj şi analiza 
conversaţională s-au axat pe analiza intenţiilor instanţei 
emițătoare,  neoretorica a încercat să codifice şi 
comportamentul receptorului. C. Perelman & Olbrechts- 
Tyteca definesc următoarele „premise receptive”: 
credulitatea (care prescrie destinatarului să considere 
drept adevărat ceea ce îi transmite emițătorul, pandant al 
maximei calităţi, formulate de Paul Grice) şi raționalitatea 
(subsumând relaţia şi maniera din sistemul lui Grice). Este 
absolut necesar să fie luate în considerare scopurile, 
intenţiile, aşteptările ambelor instanţe ale interacțiunii 


53 Perelman, C., & Olbrechts-Tyteca, L., op. cit., p. 26 


discursive (interacţiune guvernată de principii acţionale 
foarte generale precum cooperativitatea sau raționalitatea 
şi de principii specific discursive precum: coerenţa, 
pertinenţa, orientarea argumentativă). Prezumţiile sunt 
legate de normal şi verosimil, iar normalul de ideea de 
medie, de mod de viaţă (argumentul frecvent rezultând din 
transpunerea în situaţia celuilalt, a acuzatului de pildă), de 
distribuţie (dependentă de ideea grupului social de 
referinţă). Argumentarea juridică se poate desfăşura pe 
baze generale (prin invocarea motivelor crimei) sau 
specifice (evocarea conduitei acuzatului; se trag concluzii 
din ce este normal pentru nişte oameni care s-au condus 
toată viaţa la fel cu acuzatul). 

Orice fenomen se descrie prin înserarea în clasificări 
preexistente; ele pot fi desigur criticate, modificate (e 
vorba, în primul rând, de clasificările ştiinţei), dar 
constituie grile, repere valorice fără de care nu este 
posibilă viaţa socială, iar argumentarea, ca logică socială, 
este fundamental dependentă de sistemele valorice. 

„A fi de acord cu o anumită valoare înseamnă a 
admite că un obiect, o fiinţă, un ideal trebuie să exercite o 
anume influenţă asupra acţiunii”54 

Pe lângă valorile universale: Binele, Adevărul, 
Frumosul există valori particulare legate de aspiraţiile 
unui anumit grup; alături de valori abstracte: libertate, 
egalitate, justiţie apar şi valori concrete, circumscrise 
spaţial, temporal etc.: Preşedinte, Guvern, Biserică etc. 
Oricare ar fi valorile dominante într-o cultură, viaţa 
spirituală nu poate fi construită în afara acestor două 
tipuri de valori, care delimitează tipuri culturale 
(raționalismul abstract faţă de romantismul concret) şi 
tipuri caracteriale (în diacronie s-a acordat mai mult credit 
fie unora, fie altora: „Platon îmi este prieten, dar mai 
prieten mi-este adevărul” - opţiunea pentru valoarea 
abstractă a adevărului vs Erasm care prefera o pace 
nedreaptă unui război drept - opţiune pentru concret). În 


DAN ote: 

ideologiile care nu recunosc divinitatea ca fundament al 
valorilor s-a recurs la alte noţiuni (stat, umanitate) 
concepute fie ca valori concrete (de tipul persoanei - 
„Letat c'est moi”), fie ca valori abstracte. 

Spre deosebire de valori, ierarhiile analizează două 
paradigme între care se stabilesc priorităţi valorice. Ca şi 
valorile, ierarhiile sunt concrete: superioritatea omului 
faţă de animal, a divinului faţă de uman, a omului faţă de 
maşină, a valorilor legate de persoană faţă de cele legate 
de lucruri (deosebit de actuala opoziţie între a fi şi a avea 
sau, în ironica formulare a lui Noica, opţiunea cultură sau 
unt, de creştere spirituală sau limitare la bunăstarea 
materială) şi abstracte: superioritatea a ceea ce este drept 
faţă de ceea ce este util, superioritatea cauzei, principiului 
faţă de consecinţă. 

În domeniul ierarhiilor interesează în primul rând 
certitudinea cunoştinţelor şi interesul suscitat (Socrate şi 
Thomas din Aquino preferau formularea de opinii 
rezonabile despre subiecte utile unor cunoştinţe exacte 
privind lucruri inutile). 

Toposurile („loci” - locuri comune) sunt premisele 
cele mai generale, adesea subînţelese, care 
infrastructurează argumentarea. 

Aristotel a definit în Topice paradigma toposurilor: 
toposul cantităţii - un lucru este considerat mai valoros 
decât altul din raţiuni cantitative: un bun ce serveşte mai 
multor scopuri este preferabil altuia cu mai puţine 
utilizări; ceea ce este util în orice ocazie este preferabil 
(Aristotel consideră dreptatea şi cumpătarea preferabile 
curajului din acest punct de vedere). Supremaţia 
probabilului asupra improbabilului, a normalului faţă de 
excepţie reprezintă tot o subcategorizare a toposului 
cantităţii. Legat de preferința acordată probabilului, dar 
pregătind trecerea la toposul calităţii, acţionează 
principiul eficienţei la Cicero: lucrurile complete sunt 
preferabile celor incomplete; lucrurile aflate în puterea 
noastră sunt preferabile celor ce depind de alţii, după cum 
lucrurile ce nu ne pot fi luate sunt de preferat celor de 


care putem fi deposedaţi. 

Toposul calităţii apare când se contestă argumentul 
numărului; este cazul reformatorilor, al celor ce se revoltă 
contra opiniei comune. La limită toposul calităţii ajunge la 
valorizarea unicului (în opoziţie cu banalul, vulgarul). 

Toposul calităţii în pertinenta formulare aristotelică 
prefigurează şi grandoarea condiţiei umane pascaliene şi 
eroismul generaţiei etice a anilor '30 (Malraux, Saint- 
Exupery) şi chiar fericirea lui Sisif din mitul camusian: 
„Ceea ce este dificil este preferabil lucrurilor facile pentru 
că apreciem mai mult lucrurile pe care le obţinem cu 
greu”. 

Toposul ordinii accentuează superioritatea cauzei, a 
principiilor faţă de fapte, de concret (în gândirea non 
empiristă); în schimb, teoriile finaliste valorizează scopul 
(cf. omul ca proiect în existenţialism). 

Toposul esenței nu se referă la o semnificaţie 
metafizică, ci are în vedere acordarea unei valori 
superioare individului care întruchipează esența”. 

Adeziunea auditoriului este efectul pe de o parte al 
convergenţei toposurilor, pe de altă parte al caracterului 
ritual, al anumitor convenţii de promulgare sau pronunțare 
(jurământul la tribunal, jurământul lui Hipocrate etc.). 

Adeziunea necesară asigură cadrul desfăşurării vieţii 
sociale; este vorba atât de adeziunea locutorului la 
discursul expus, cât şi de ce a interlocutorului conform 
observaţiei de o excepţională însemnătate în interacţiunea 
socială formulată de Lewis Carroll: „Când ai spus ceva, 
aceasta se fixează şi trebuie să-i accepţi consecinţele”. 
Aceste consecinţe privesc desfăşurarea şi posibilitatea 
instituirii contra-discursului. 

Punctul de plecare al retoricii este conceptul de 
acord obţinut pe baza faptelor, adevărurilor, prezumţiilor 
(dependente de real) şi a valorilor, ierarhiilor, toposurilor 
(legate de preferabil). 

Constatând că actul de limbaj argumentativ este 
puternic influenţat de mecanisme logice, Perelman & 

Olbrechts-Iyeca stabilesc o clasă de argumente numite 
quasi-logice: 

a) argumente în legătură cu structurile logice 
(identitate, tranzitivitate, contradicţie); 

b) argumente în legătură cu relaţii matematice 
(raport parte-întreg mare-mic, raport de frecvenţă). 

O categorie interesantă de argument este 
argumentul prin sacrificiu, cuprinzând toate structurile de 
schimb (troc, vânzare, schimburi de servicii). Perelman 
consideră emblematic exemplul din Bossuet: „lisus Cristos 
care este adevărul însuşi, pentru a pecetlui cu sângele său 
adevărul spuselor sale şi-a sacrificat propriul trup” şi din 
B. Russell („Political Ideals”): „Există probabil un scop şi 
numai unul pentru care folosirea violenţei este acceptabilă 
şi anume de a diminua violenţa lumii”. 

Majoritatea argumentelor bazate pe structura 
realului face apel la relaţiile de succesiune şi de 
coexistenţă (ce leagă persoana de actele sale şi în genere o 
esenţă de manifestările sale). 

Legăturile de succesiune presupun: 

I) Legătura cauzală; este o relaţie fundamentală, 
ambele direcţii de analiză fiind la fel de importante: a) dat 
fiind evenimentul să se ajungă la decelarea şi definirea 
cauzei; b) fiind dat un eveniment să se poată prognoza 
efectul. Datorită decalajului temporal între cauză şi efect 
suntem tentaţi să asimilăm succesiunea cu cauzalitatea; de 
aici paralogismul lui Post hoc, ergo propter hoc actualizat 
în superstiții, glume, dar şi în discursuri politice care din 
raţiuni propagandistice prezintă pure succesivităţi ca 
înlănţuiri cauzale. 

Îi) Argumentul pragmatic; permite aprecierea unui 
act sau eveniment în funcţie de consecinţele sale 
favorabile sau defavorabile; unii teoreticieni au văzut în el 
schema unică a logicii judecăților de valoare. În orice caz, 
pentru a aprecia un eveniment, trebuie judecate efectele 
sale. 

Acest argument transferă asupra cauzei valoarea 
consecinţelor. Astfel, cel care este acuzat de a fi comis o 


acţiune reprobabilă se străduieşte să distrugă relaţia 
cauzală fie aruncând asupra altcuiva culpabilitatea; fie 
punând-o pe seama circumstanțelor. 

Argumentul pragmatic permițând evaluarea în 
funcţie de consecinţe prezente sau viitoare, are o 
importanţă deosebită pentru teoria acţiunii. O utilizare 
caracteristică a argumentului pragmatic constă în 
propunerea succesului ca şi criteriu de validare al multor 
filosofii. 

III) Legătura cauzală mijloc-scop are vedere 
posibilitatea minimalizării unui efect considerat doar 
consecinţă sau dimpotrivă a maximalizării sale când este 
prezentat drept scop. 

Există desigur o serie de capcane ale argumentării 
cauzale: 

— Pretextul sau invocarea unei false raţiuni pentru 
justificarea unei situaţii (justificarea devenită clasică în 
discursul politic românesc post decembrist a „moştenirii 
dezastruoase” lăsate de guvernul precedent oferită ca 
unică explicaţie a situaţiei economice precare); 

— Inversarea cauză/consecinţă conform ambiguităţii 
„oul şi găina” („Beau pentru că soţia mă înşală” sau „Il 
înşel pentru că bea şi este violent”, punctare a 
evenimentelor care constituie foarte frecvent cheia de 
boltă a terapiei conjugale sau „Mărim impozitele pentru a 
mări fondurile bugetare diminuate de evaziunea fiscală”-vs 
„Evaziunea fiscală se datorează nivelului prea înalt al 
impozitelor” şi exemplele ar putea continua ad infinitum); 

— Supradeterminarea sau invocarea de motive în 
exces, ceea ce diminuează credibilitatea discursului 
justificator (binecunoscuta scuză a copilului care a 
întârziat la şcoală pentru că nu a sunat ceasul, bunica a 
uitat să îi trezească, a avut loc un accident de circulaţie 
etc.). 

Iv) Argumentul risipei introduce o argumentare 
pentru continuitate; dacă s-a început deja o lucrare, s-a 
acceptat un sacrificiu care s-ar pierde dacă s-ar renunţa la 
lucrarea respectivă, trebuie continuat în direcţia finalizării. 


Exemple paradigmatice au fost oferite de Descartes în 
Discursul despre metodă sau, mai aproape de zilele 
noastre, de dezbaterile privind Casa poporului, când 
argumentul invocat era tocmai finalizarea lucrării, a 
investiţiei deja începute. 

v) Argumentul  depăşirii. În unele situaţii 
interlocutorul nu trebuie confruntat cu întreg intervalul ce 
se separă situaţia actuală de scopul final; este preferabil 
ca el să fie plasat în faţa unor scopuri parţiale a căror 
realizare nu provoacă o opoziţie puternică. Marea artă a 
educaţiei, de pildă, rezidă tocmai în fixarea unor etape 
având fiecare interesul său propriu. Spre deosebire de 
argumentul precedent, bazat pe trecut acest tip de 
argument este proiectiv, încercând să modeleze viitorul. 

vi) Argumentul direcţiei sau al degetului prins în 
angrenaj „la pente savonneuse”) discută situaţia 
extrapolării unui caz particular. 

Dacă în planul succesiunii, termenii confruntaţi se 
situau în acelaşi plan fenomenal, legăturile de coexistenţă 
unesc două realităţi din care una se situează la un nivel 
diferit de generalitate şi putere explicativă. 

vii) Argumentul autorităţii respins de Locke şi 
pozitivişti (capseudo argument destinat să camufleze 
iraţionalul credințelor şi sentimentelor noastre) este 
acceptat de Perelman sub forma: 

a) opiniei comune („după cum se ştie”); 

b) opiniei savanților („aşa cum a demonstrat 
Einstein”); 

c) tezelor filosofiei, religiei (considerate la modul 
impersonal) dacă vin în completarea altor argumente. 

Evident că în cazul acceptării coeziunii act/persoană 
un individ poate fi descalificat pentru opoziţia între ceea ce 
face şi ceea ce spune (cf. proverbului românesc „Să faci ce 
zice popa, nu ce face popa”). 

Argumentul dublei ierarhii (argumentul a fortiori) 
corelează termenii ierarhiei discutate cu cei ai ierarhiei 
admise conform devizei „cine poate mai mult poate şi mai 
puţin”. 


— „Dacă Dumnezeu are grijă de toate păsările 
cerului, cu atât mai mult va avea grijă de oameni”; 

— „Nu este o ruşine faptul că altă dată unul singur 
dintre noi salva un întreg oraş, iar astăzi întreg poporul 
este incapabil şi nici nu încearcă măcar să-şi salveze 
patria?” (Isocrate) 

În argumentele care creează structura realului 
Perelman grupează două familii de argumente: i) 
argumentarea prin exemplu, ilustrare şi model şi îi) 
argumentarea prin analogie şi metaforă. Exemplul, 
modelul structurează lumea, impunând o relaţie de imitare 
bazată pe prestigiul modelului. Element cheie al 
platonismului, modelul fundamentează orice construcţie 
filosofică. 

Argumentarea prin exemplu este un pivot al 
argumentării, exemplul bucurându-se de statutul de fapt. 

Utilizarea exemplului ca element de probă (argument 
decisiv) se datorează statutului de fapt şi pregnanţei sale 
(numită de Perelman efect de prezenţă). 

Exemplele trebuie să fie cât mai diverse: confirmante 
şi infirmante. Un tip special de argumentare este 
exemplum în contrarium. „Păcatul sau turpitudinea morală 
nu constă în acţiunea fizică exterioară, ci în abaterea 
interioară a voinţei de la legile raţiunii sau religiei. Acest 
lucru e clar, din moment ce a ucide un duşman în luptă şi a 
condamna la moarte un criminal nu sunt considerate 
păcate cu toate că actul exterior este absolut acelaşi ca în 
cazul crimei” (Berkeley). 

Înrudită cu exemplul, ilustrarea nu întemeiază regula 
ci consolidează adeziunea la o regulă admisă, furnizând 
cazuri particulare ce concretizează enunţul general. 

Descartes în Discurs asupra metodei - partea a doua 
susţine teza perfecțiunii operelor create de un singur 
autor, teză ilustrată de reuşita în cazul unei constituţii la 
care a lucrat un singur legiuitor, clădirea proiectată de un 
singur arhitect etc. 

Modelul (bazat de fapt pe argumentul autorităţii) 
furnizează în toate perioadele „paradigme” exemplare în 


istorie, literatură, dar şi în viaţa privată sau publică 
(modelul tatălui extrapolat din familie în viaţa politică: de 
la şeful de trib la „tătucul” Stalin, model ce infantilizează 
şi dezautonomizează cetăţenii). 

Analogia instituie o similitudine de structură între 
domeniul sensibil şi cel inteligibil: „Aşa cum ochii liliecilor 
sunt orbiţi de lumina zilei, tot aşa inteligenţa este uimită 
de lucrurile cele mai evidente” (Aristotel - Retorica). 

Analogia este foarte importantă pentru sintagmatica 
discursivă şi pentru definirea tipului de epistemă (astfel 
clasicismul este dominat de modele spaţiale, 
bergsoanismul de analogii temporale). 

Argumentarea perelmaniană admite o ordine proprie 
a cunoaşterii, caracteristică ştiinţelor umane, distinctă de 
formalismul logico-matematic şi de pozitivismul ştiinţelor 
naturii, bazată pe  toposurile gândirii  „practice”, 
„negocierii” cotidiene, dar comparabilă, din perspectiva 
mijloacelor textuale, cu toposurile literare*. 

Se poate spune că Platon, care din Renaştere, prin 
opoziţia tranşantă între ştiinţă (episteme) şi opinie (doxa), 
îl înlocuise pe Aristotel, este astăzi înlocuit, pe fondul 
prăbuşirii ideologiilor totalitare şi al „certitudinilor 
terorizante”, de retorica aristotelică în varianta Perelman, 
pentru care raţiunea se articulează în experienţe multiple: 
„Nu credem în revelații definitive şi imuabile, oricare ar fi 
natura şi originea lor; datele imediate şi absolute, numite 
senzaţii sau evidențe raţionale sau intuiţii metafizice vor fi 
excluse din arsenalul nostru filosofic”5?. 

